qundao/data-zh-poetry huggingface dataset:
游天门关
作者：袁宏道
朝代：明
体裁：古风

发足自髻石，湾还可四里。一步一惊魂，路荒不容趾。粘壁行刀脊，下视深无底。狂锷搆虚空，痴石缀瘢�。其沙生以坟，其骨污而泚。其草油以丝，其树糟而圯。忽然硗确岩，忽然崩腾水。忽而没九天，忽而九渊起。健夫引长绳，半日一移趾。四肢互相用，臂行足以视。或如鸭折身，或如丁旋尾。或如鷇出壳，或如蟹引跪。又如研古绘，虫蠹蚀丝理。又如读殷盘，聱轧饤奥诡。当其快心意，虚空跃绳妓。少焉筋力疲，蚊虻撼犀兕。须发生烟岚，肌肤碎荆杞。百苦到天门，相对惟口哆。双壁削青铜，飞鸟不能止。一匣衔古光，方空如水洗。阴阳工刻轹，霜雪恣摩砥。万古贮云霞，石纹绣青紫。鉃桐蛇腹段，古钮蛴螬蠡。诘曲史籀画，斑驳朱砂蕊。僧言三十年，兹石未沾履。往时戚将军，架空一游此。长老传白猿，今来猿亦死。是时七月初，寒肌如粟子。引指人人危，回身面而鬼。归来问僮仆，髭须白馀几。破网取珊瑚，判命竞奇傀。
游崇国寺得明字
作者：袁宏道
朝代：明

入寺稀人识，僧雏尽老成。花犹香废苑，石莫话前生。壁上苔栖墨，廊间雨坏楹。春衣能几日，又复过清明。只作幽探计，如来与證明。出门皆黛色，入寺有泉声。酒似溪光嫩，身如云影轻。閒官无别侣，头白旧方情。
游崇国寺得明字·其一
作者：袁宏道
朝代：明

入寺稀人识，僧雏尽老成。花犹香废苑，石莫话前生。壁上苔栖墨，廊间雨坏楹。春衣能几日，又复过清明。
游崇国寺得明字·其二
作者：袁宏道
朝代：明

只作幽探计，如来与證明。出门皆黛色，入寺有泉声。酒似溪光嫩，身如云影轻。閒官无别侣，头白旧方情。
游庐山初入东林雨中
作者：袁宏道
朝代：明

穷天刻冷翠，浓雨洗幽青。湿云坼西岭，坐见武吕晴。远公昔庵此，莲花漏初成。岩窦列宗雷，石梵彻天清。想像醉五柳，颠颓望釜铛。旷心闻法语，啼儿畏锦嫦。达哉远师鉴，礼法怜祼裎。客儿虽百醒，不以易一酲。千二百岁后，白藕无根荣。莲宗启未社，唐子惭道盲。掬流浣尘貌，寒潭吹古腥。山僧如石瘦，莲堂空几楹。
游惠山作
作者：袁宏道
朝代：明

柳色渐舒枝渐齐，流莺涩涩美春啼。花溪水赤香鱼子，荒草牙青倦马啼。鹧鸟不行终恋侣，鹁鸠无屋懒呼妻。一瓶煖贮惠泉酒，过得层峦日又低。雪后青山暖复鲜，疏黄浅绿也堪怜。高僧执卷供谈柄，少妇明妆送佛钱。向子无端儿与女，华阳多事道兼禅。浮生早被微名误，迟向人开醉五年。
游惠山作·其一
作者：袁宏道
朝代：明

柳色渐舒枝渐齐，流莺涩涩美春啼。花溪水赤香鱼子，荒草牙青倦马啼。鹧鸟不行终恋侣，鹁鸠无屋懒呼妻。一瓶煖贮惠泉酒，过得层峦日又低。
游惠山作·其二
作者：袁宏道
朝代：明

雪后青山暖复鲜，疏黄浅绿也堪怜。高僧执卷供谈柄，少妇明妆送佛钱。向子无端儿与女，华阳多事道兼禅。浮生早被微名误，迟向人开醉五年。
游满井
作者：袁宏道
朝代：明

出东门子城，古道二五折。破石蹶荒丘，云是故元碣。烧柳发柔条，卧槎吐红节。石沟注涓水，寒鉴泻空洁。燕女竞游骖，罗袜带春雪。梅花堆鬋髻，波影动文缬。青山酣远客，新鸟困啼舌。红尘视此地，如秽与迷迭。汲泉烹一杯，肺腑沁香冽。不惜看频频，可消奔竞热。
游满井
作者：袁宏道
朝代：明

怪我频来去，无樽亦啸歌。店荒酤酒浊，僧近施茶多。竹里分黄阙，波间语翠娥。溪光最胜处，高柳荫长坡。
游玉虚岩
作者：袁宏道
朝代：明

一壁绣烟霜，石老？？露。蜕骨留空岩，青山也仙去。或纤削而清，或高古而怒。瘦过必成妍，喜极多由怖。咽者为奔白，沽者为杉树。种种出天成，幽奇互遭遇。翘首告仙真，此地好流寓。未必三神山，有此奇绝处。
游玉虚岩
作者：袁宏道
朝代：明
体裁：古风

一壁绣烟霜，石老��露。蜕骨留空岩，青山也仙去。或纤削而清，或高古而怒。瘦过必成妍，喜极多由怖。咽者为奔白，沽者为杉树。种种出天成，幽奇互遭遇。翘首告仙真，此地好流寓。未必三神山，有此奇绝处。
游石洲
作者：袁宏道
朝代：明

江神发幻思，十里金沙变。白波荡琳球，云灿复霞溅。头头螺甲青，点点妖唇茜。殷殷玛瑙云，丝丝交背面。风沙谁刻画，霜雪几陶炼。暴精万馀年，今始叹光绚。乡人陋莫知，骚客远难见。付之蛮贾儿，凿火激流电。辟如倾国人，埋没在乡县。灵壁与将乐，下质得高荐。荔枝未登科，百果争娇艳。开卷读云林，续作石潭传。
游石洲
作者：袁宏道
朝代：明

爱取春江一抺澄，斜帆叠叠柳层层。閒来袖得佳石子，付与山中好事僧。三番石上听歌唇，转眼杨花一纪春。座客十来消却五，更无一个六旬人。
游石洲·其一
作者：袁宏道
朝代：明

爱取春江一抺澄，斜帆叠叠柳层层。閒来袖得佳石子，付与山中好事僧。
游石洲·其二
作者：袁宏道
朝代：明

三番石上听歌唇，转眼杨花一纪春。座客十来消却五，更无一个六旬人。
游章台寺和小修韵
作者：袁宏道
朝代：明

飞尘冷冷消，人语隔烟遥。雨洗青畦道，风薰白芷苗。竹深存废碣，僧老话前朝。霸业荒残尽，虚名只细腰。碧水蠲忙去，红葩引笑开。兔葵伤故国，狐粉啸空台。古屋晴生菌，深房昼锁苔。松音与梵响，一洗大夫哀。云捲三分地，尘飞六国王。自然归灭劫，不必问巫阳。古叠荒遗搆，澄波照冷篁。廿年双屈指，头白话儿郎。碧渚新琅玕，入门碎影寒。么弦将水听，青黛作烟看。且乐时花艳，休悲故垄残。南威他自美，兴废岂相干。
游章台寺和小修韵·其一
作者：袁宏道
朝代：明

飞尘冷冷消，人语隔烟遥。雨洗青畦道，风薰白芷苗。竹深存废碣，僧老话前朝。霸业荒残尽，虚名只细腰。
游章台寺和小修韵·其三
作者：袁宏道
朝代：明

云捲三分地，尘飞六国王。自然归灭劫，不必问巫阳。古叠荒遗搆，澄波照冷篁。廿年双屈指，头白话儿郎。
游章台寺和小修韵·其二
作者：袁宏道
朝代：明

碧水蠲忙去，红葩引笑开。兔葵伤故国，狐粉啸空台。古屋晴生菌，深房昼锁苔。松音与梵响，一洗大夫哀。
游章台寺和小修韵·其四
作者：袁宏道
朝代：明

碧渚新琅玕，入门碎影寒。么弦将水听，青黛作烟看。且乐时花艳，休悲故垄残。南威他自美，兴废岂相干。
游虎跑泉
作者：袁宏道
朝代：明

竹床松涧净无尘，僧老当知寺亦贫。饥鸟共分香积米，落花常足道人薪。碑头字识开山偈，炉里灰寒护法神。汲取清泉三四盏，芽茶烹得与尝新。
游金山寺见旧作有述同游者两谢君方子公张明教及童子二仲也
作者：袁宏道
朝代：明

壁上苔痕字，回头十二年。方平犹眼底，江令是生前。童子来扶杖，山僧试煮泉。浪中惊准出，塔下古蛟眠。骇目洞心处，危滕峭石边。无栽慈竹地，有纵怒鹏天。一壁云皆碎，千沟瓦忽县。波涵万里月，石老六朝烟。杨子来歌吹，南徐阅井廛。萍飘建邺镇，豆许海门船。鲨鬣遮晴岛，珠胎射绿渊。云堂招贾客，盐豉供朝贤。夜火朝岚市，风枝水响禅。山中无印老，休举带因缘。
游高梁桥
作者：袁宏道
朝代：明

花时晴色酿芳原，出郭犹如出槛猿。雾质风梢新柳缕，皴皮瘦骨老藤根。红云尾变知鱼热，碧缬纹繁觉水温。耳听碧流心翠岭，閒谈恰已到山门。
湖上
作者：袁宏道
朝代：明

流莺舌倦语初歇，画峦微点梨花雪。茶叶白抽四五旗，竹孙班裹两三节。芳草如绵陷归辙，花气薰人醒不得。落红雨过更愁人，六桥十里猩猩血。
湖上别同方子公赋
作者：袁宏道
朝代：明

宁作西湖奴，不作吴宫主。死亦当埋兹，粉香渍丘土。一住二三月，天食供穷窭。万五千树花，百二十回舞。花为结子忙，人为别花苦。辟彼一天云，时地吹作雨。彼此俱黑头，一夜添霜缕。望望鄂公坟，石龟与人齐。冢前方丈土，浇酒渥成泥。虽知生者乐，无益死者啼。如彼坟前马，张吻不能嘶。天地入海劫，志士合鸾栖。曷为近汤火，为他羊与鸡。孤山梅处士，事业未曾低。西陵倡家女，松柏夹广蹊。红粉是活计，山花足品题。奚折稣公柳，策马度花堤。一段青石堤，袅娜千垂杨。十许种名花，红紫白成行。借问此谁种，云是监中郎。纱纹织作浪，文玉砌为堂。安得冢子山，吹来置此傍。醉中发狂思，醒后益周张。吾身自可移，何必移吾乡。葛巾不束毛，纱祫常见肘。无日不酲花，有时坐枯柳。天地一排场，谁分旦与丑。神仙既荒唐，富贵复难偶。杭人有谚言，言卑趣则有。雷峰变作糟，西湖化为酒。藕花作美人，一歌了一口。三万六千回，一回三百斗。天地如悬鹄，圣贤若藏阄。万古愁茫茫，谁是的路头。官者为利缚，隐者为名囚。玄无点化术，禅有知见忧。欲灭身旁影，终迷水底搂。十年而一叶，枉自费雕鏉。年年负空箧，满贮不十金。自知荷叶命，蓄水终难任。抱牍苦不治，抱瓮苦不深。安得清神药，止我狂华心。苦吟终为病，不苦不成吟。飞思入九渊，捃拾到虫禽。闻说三天顶，别有无忧林。何日陟其颠，洗耳听仙琴。龙井饶甘泉，飞来富石骨。苏桥十里风，胜果一天月。钱祠无佳处，一片好石碣。孤山旧亭子，凉荫满林樾。一年一桃花，一岁一白发。南高看云生，比高见日没。楚人无羽毛，能得几游越。
湖上别同方子公赋·其一
作者：袁宏道
朝代：明

宁作西湖奴，不作吴宫主。死亦当埋兹，粉香渍丘土。一住二三月，天食供穷窭。万五千树花，百二十回舞。花为结子忙，人为别花苦。辟彼一天云，时地吹作雨。彼此俱黑头，一夜添霜缕。
湖上别同方子公赋·其七
作者：袁宏道
朝代：明

龙井饶甘泉，飞来富石骨。苏桥十里风，胜果一天月。钱祠无佳处，一片好石碣。孤山旧亭子，凉荫满林樾。一年一桃花，一岁一白发。南高看云生，比高见日没。楚人无羽毛，能得几游越。
湖上别同方子公赋·其三
作者：袁宏道
朝代：明

一段青石堤，袅娜千垂杨。十许种名花，红紫白成行。借问此谁种，云是监中郎。纱纹织作浪，文玉砌为堂。安得冢子山，吹来置此傍。醉中发狂思，醒后益周张。吾身自可移，何必移吾乡。
湖上别同方子公赋·其二
作者：袁宏道
朝代：明

望望鄂公坟，石龟与人齐。冢前方丈土，浇酒渥成泥。虽知生者乐，无益死者啼。如彼坟前马，张吻不能嘶。天地入海劫，志士合鸾栖。曷为近汤火，为他羊与鸡。孤山梅处士，事业未曾低。西陵倡家女，松柏夹广蹊。红粉是活计，山花足品题。奚折稣公柳，策马度花堤。
湖上别同方子公赋·其五
作者：袁宏道
朝代：明

天地如悬鹄，圣贤若藏阄。万古愁茫茫，谁是的路头。官者为利缚，隐者为名囚。玄无点化术，禅有知见忧。欲灭身旁影，终迷水底搂。十年而一叶，枉自费雕鏉。
湖上别同方子公赋·其六
作者：袁宏道
朝代：明

年年负空箧，满贮不十金。自知荷叶命，蓄水终难任。抱牍苦不治，抱瓮苦不深。安得清神药，止我狂华心。苦吟终为病，不苦不成吟。飞思入九渊，捃拾到虫禽。闻说三天顶，别有无忧林。何日陟其颠，洗耳听仙琴。
湖上别同方子公赋·其四
作者：袁宏道
朝代：明

葛巾不束毛，纱祫常见肘。无日不酲花，有时坐枯柳。天地一排场，谁分旦与丑。神仙既荒唐，富贵复难偶。杭人有谚言，言卑趣则有。雷峰变作糟，西湖化为酒。藕花作美人，一歌了一口。三万六千回，一回三百斗。
湖上碧酣楼落成
作者：袁宏道
朝代：明

聊作栖身地，遂成隐者家。三面修閤子，四度看荷花。碎影方塘月，苍烟活水茶。稚川徒自累，白首恋丹砂。
湖上赠钱塘汤令
作者：袁宏道
朝代：明

一帘秋色一堂云，白石滩头坐使君。套取桃花为押字，判来山水作移文。著意怜花紧护持，不曾残杀一枝枝。花神欲谢廉明宰，分付袁郎好作诗。罗绮如烟粉作丘，青娥国里小诸侯。河阳不敢谈花事，只是天堂见亦羞。一个穷官不解为，贪他绛叶与青枝。来时开花去结子，教人怎不骂狂痴。
湖上赠钱塘汤令·其一
作者：袁宏道
朝代：明

一帘秋色一堂云，白石滩头坐使君。套取桃花为押字，判来山水作移文。
湖上赠钱塘汤令·其三
作者：袁宏道
朝代：明

罗绮如烟粉作丘，青娥国里小诸侯。河阳不敢谈花事，只是天堂见亦羞。
湖上赠钱塘汤令·其二
作者：袁宏道
朝代：明

著意怜花紧护持，不曾残杀一枝枝。花神欲谢廉明宰，分付袁郎好作诗。
湖上赠钱塘汤令·其四
作者：袁宏道
朝代：明

一个穷官不解为，贪他绛叶与青枝。来时开花去结子，教人怎不骂狂痴。
湖上迟陶石篑戏题
作者：袁宏道
朝代：明

兰舟系处一骢嘶，个是桃蹊个柳蹊。山色湖光判断尽，只留花草待标题。歌舞丛中可度身，六桥随处嗅香尘。西家有个如花女，可得将来有远人。
湖上迟陶石篑戏题·其一
作者：袁宏道
朝代：明

兰舟系处一骢嘶，个是桃蹊个柳蹊。山色湖光判断尽，只留花草待标题。
湖上迟陶石篑戏题·其二
作者：袁宏道
朝代：明

歌舞丛中可度身，六桥随处嗅香尘。西家有个如花女，可得将来有远人。
湖亭对月述怀同散木赋
作者：袁宏道
朝代：明

竹气荷烟冷不分，石泉汨汨夜深闻。每随流去呼杯子，但觉风来扫树纹。百亩池台唯贮月，一家生事只依云。废庵枵木频栖止，渐喜从鸥不乱群。
湘湖
作者：袁宏道
朝代：明

而我游湘湖，恰值湖水小。湘湖旧有名，敢道湖不好。辟彼如花人，必须眉黛姣。一旦决洪流，山宁不枯老。白鲤曝腮鳞，渔刀蔽深草。水少已不堪，何况酒更少。
湘湖莼菜
作者：袁宏道
朝代：明

托恨西湖，沉质湘水。鍊玉为脂，熬冰出髓。松及苏人，皆云无此。盛春而生，方夏而止。何故季鹰，待秋风起。
滴沥蓬书壁
作者：袁宏道
朝代：明

蓬形如广字，石骨间沙砾。泉脉似融冰，飘空偶一滴。
漂母祠
作者：袁宏道
朝代：明

刘宗火冷寒灰灭，浣衣墩上蘋花热。一饭王孙直许钱，消得鸾刀几回血。荒街日夜走黄尘，西风酸断石麒麟。笑他白手女天子，不及沙头愚妇人。
漫兴
作者：袁宏道
朝代：明

少年多浪迹，老大合幽栖。事业卑牛口，生涯尚马蹄。避人嘲自解，隐几物难齐。每忆山中友，秋来好杖藜。独往吾何有，狂痴世所怜。一身书蠹后，万事酒杯前。礼乐从先进，交游附少年。昨来益自喜，信口野狐禅。
漫兴·其一
作者：袁宏道
朝代：明

少年多浪迹，老大合幽栖。事业卑牛口，生涯尚马蹄。避人嘲自解，隐几物难齐。每忆山中友，秋来好杖藜。
漫兴·其二
作者：袁宏道
朝代：明

独往吾何有，狂痴世所怜。一身书蠹后，万事酒杯前。礼乐从先进，交游附少年。昨来益自喜，信口野狐禅。
潇湘舟中别某禅人
作者：袁宏道
朝代：明

山深影独翔，湍月似冰凉。石入分泉玺，莓生滤药囊。树头悬笠子，经背写花方。若过湘君去，琅玕截许长。
潘庚生馆同诸公得钱字
作者：袁宏道
朝代：明

山色重重冶，云容片片鲜。花风香水气，梅雨润苔钱。茶别松萝味，兰销鹊尾烟。每于诗外旨，悟得句中禅。
潘景升谷日生同诸公小集得谷字
作者：袁宏道
朝代：明

山雪泮冰鳞，江风起罗谷。十年九羁旅，萍海聚骨肉。白藕雪冻丝，红鱼剖腈腹。主人前置罍，醉语颠相属。华发不回根，羲规无返毂。只此七尺五，无两三万六。世儒罟礼乐，为我导君谷。岂惜一徽言，为君筹已熟。导君以达生，达是君所足。导君以忧生，忧非我所欲。泽广定生龙，山高岂碍鹄。
潞河舟中和小修别诗
作者：袁宏道
朝代：明

鹤老翻辞侣，松寒乍剪萝。孤舟将幼累，北海望南讹。乱苇藏村社，枯槎卧古河。所嗟人异路，不畏客程多。昔日饥寒伴，凄凉无一存。去花难返榭，好月不留轩。龟手衣犹在，齐眉案尚温。一门新旧鬼，强半北方魂。一恸出云堂，秋高雁影凉。容颜渐朽谢，恩爱日销亡。竹老湘君庙，花深油水阳。解君旧箧笥，拟买白莲庄。欲觅藏身处，瞿童路上寻。鱼宁愁不阔，鸟岂畏山深。秋叶虹霜寺，春苞紫笋林。辟如纵鹦鹉，未有恋笼心。少谢人间事，歌坛与舞筵。有山皆种竹，无水不栽莲。见死知生苦，月鳏识道缘。一杯从惠远，白社问诸贤。江柳江枫道，秋来倍损神。琼花撩怨客，香草梦离人。白鸟谁非故，青山不厌贫。陶朱吾可学，整水养鲲鳞。客路虽云苦，烟波亦自清。云开九子近，月上五湖明。石壁同僧看，花坊信马行。家缘无十口，少累省忧生。弟也檀州去，征南尚可依。青油寒夜醉，画戟晓风威。塞草鞲鹰疾，胡天字鸟飞。吾庐行信美，乡社几时归。小艇烟江雨，长堤杮叶霜。一洲鱼子市，千树木奴乡。客去寻空谷，书来话酉阳。繁华销枕上，家近吕仙堂。禅味争如醉，无何即是乡。休心为曲蘖，省事作资粮。慢世稍同朔，绝交亦似康。东？犹滞酒，余乃醒而狂。
潞河舟中和小修别诗·其一
作者：袁宏道
朝代：明

鹤老翻辞侣，松寒乍剪萝。孤舟将幼累，北海望南讹。乱苇藏村社，枯槎卧古河。所嗟人异路，不畏客程多。
潞河舟中和小修别诗·其七
作者：袁宏道
朝代：明

客路虽云苦，烟波亦自清。云开九子近，月上五湖明。石壁同僧看，花坊信马行。家缘无十口，少累省忧生。
潞河舟中和小修别诗·其三
作者：袁宏道
朝代：明

一恸出云堂，秋高雁影凉。容颜渐朽谢，恩爱日销亡。竹老湘君庙，花深油水阳。解君旧箧笥，拟买白莲庄。
潞河舟中和小修别诗·其九
作者：袁宏道
朝代：明

小艇烟江雨，长堤杮叶霜。一洲鱼子市，千树木奴乡。客去寻空谷，书来话酉阳。繁华销枕上，家近吕仙堂。
潞河舟中和小修别诗·其二
作者：袁宏道
朝代：明

昔日饥寒伴，凄凉无一存。去花难返榭，好月不留轩。龟手衣犹在，齐眉案尚温。一门新旧鬼，强半北方魂。
潞河舟中和小修别诗·其五
作者：袁宏道
朝代：明

少谢人间事，歌坛与舞筵。有山皆种竹，无水不栽莲。见死知生苦，月鳏识道缘。一杯从惠远，白社问诸贤。
潞河舟中和小修别诗·其八
作者：袁宏道
朝代：明

弟也檀州去，征南尚可依。青油寒夜醉，画戟晓风威。塞草鞲鹰疾，胡天字鸟飞。吾庐行信美，乡社几时归。
潞河舟中和小修别诗·其六
作者：袁宏道
朝代：明

江柳江枫道，秋来倍损神。琼花撩怨客，香草梦离人。白鸟谁非故，青山不厌贫。陶朱吾可学，整水养鲲鳞。
潞河舟中和小修别诗·其十
作者：袁宏道
朝代：明

禅味争如醉，无何即是乡。休心为曲蘖，省事作资粮。慢世稍同朔，绝交亦似康。东？犹滞酒，余乃醒而狂。
潞河舟中和小修别诗·其十
作者：袁宏道
朝代：明
体裁：五言律诗

禅味争如醉，无何即是乡。休心为曲蘖，省事作资粮。慢世稍同朔，绝交亦似康。东�犹滞酒，余乃醒而狂。
潞河舟中和小修别诗·其四
作者：袁宏道
朝代：明

欲觅藏身处，瞿童路上寻。鱼宁愁不阔，鸟岂畏山深。秋叶虹霜寺，春苞紫笋林。辟如纵鹦鹉，未有恋笼心。
潼关题壁
作者：袁宏道
朝代：明

一枕簟花凉，魂清梦亦长。雌雷方唤醒，女魃乍迷藏。云识鬘鬟气，风知菡萏香。那能倦膏沐，千里酒兰汤。
瀑布
作者：袁宏道
朝代：明

寒空日夜摩幽绿，雾縠龙绡披几束。银湾截断牵牛人，鞭起眠龙驾天毂。帝宫酒暖浇愁春，雾汁茫茫泻清渌。夜寒霜重玉女骄，袖裹金匜向地覆。湘娥手挈潇湘来，雪魄云魂斗不足。炎官不到落星城，六月人间呵冻玉。
灯下观菊花影同社中诸友赋
作者：袁宏道
朝代：明

清媚知无敌，披丽寔可怜。易方唯月里，难写是风前。才子影皆好，倾城背亦妍。赵昌真粉本，一洗黛螺烟。一片篱花谱，吴绡墨未成。何人工点染，添我作渊明。月浪沉沉路，风香淡淡情。骚魂多念汝，梦里屈先生。只与屏添艳，全凭幻写真。光光能取影，叶叶解分身。萝月思前世，松风梦故人。黄筌信好手，没骨有精神。淡月莪莪碎，微风剪剪疏。折从栾大手，寄与化人居。藻叶菱文浪，云官鸟纪书。烟光与焰水，一种绘空虚。舞影将流地，颓香乍可闻。玲珑千朵月，碎琐一窠云。押以无弦韵，吟成没字文。长时嗔罔两，或恐近夫君。山中频领略，得意是萧疏。半赭佳人后，一帘温语初。墙颓生画意，蛇斗悟颠书。离即成三昧，超超寔起余。静语一堂熏，兕觥屡付君。窿洼扪水影，游戏写风纹。倩女归时魄，巫山嫁后云。鼻根如灭却，亦可嗅清芬。变体初从墨，名家但姓黄。空花新女弟，乌有旧儿郎。函作仙人谜，和成羽客方。浮生虚妄等，一倍感欢场。
灯下观菊花影同社中诸友赋·其一
作者：袁宏道
朝代：明

清媚知无敌，披丽寔可怜。易方唯月里，难写是风前。才子影皆好，倾城背亦妍。赵昌真粉本，一洗黛螺烟。
灯下观菊花影同社中诸友赋·其七
作者：袁宏道
朝代：明

静语一堂熏，兕觥屡付君。窿洼扪水影，游戏写风纹。倩女归时魄，巫山嫁后云。鼻根如灭却，亦可嗅清芬。
灯下观菊花影同社中诸友赋·其三
作者：袁宏道
朝代：明

只与屏添艳，全凭幻写真。光光能取影，叶叶解分身。萝月思前世，松风梦故人。黄筌信好手，没骨有精神。
灯下观菊花影同社中诸友赋·其二
作者：袁宏道
朝代：明

一片篱花谱，吴绡墨未成。何人工点染，添我作渊明。月浪沉沉路，风香淡淡情。骚魂多念汝，梦里屈先生。
灯下观菊花影同社中诸友赋·其五
作者：袁宏道
朝代：明

舞影将流地，颓香乍可闻。玲珑千朵月，碎琐一窠云。押以无弦韵，吟成没字文。长时嗔罔两，或恐近夫君。
灯下观菊花影同社中诸友赋·其八
作者：袁宏道
朝代：明

变体初从墨，名家但姓黄。空花新女弟，乌有旧儿郎。函作仙人谜，和成羽客方。浮生虚妄等，一倍感欢场。
灯下观菊花影同社中诸友赋·其六
作者：袁宏道
朝代：明

山中频领略，得意是萧疏。半赭佳人后，一帘温语初。墙颓生画意，蛇斗悟颠书。离即成三昧，超超寔起余。
灯下观菊花影同社中诸友赋·其四
作者：袁宏道
朝代：明

淡月莪莪碎，微风剪剪疏。折从栾大手，寄与化人居。藻叶菱文浪，云官鸟纪书。烟光与焰水，一种绘空虚。
灯市
作者：袁宏道
朝代：明

六街花粉蔽蹄轮，一簇香飞紫珞尘。请看楼下号呼者，即是当时楼上人。
灯市和三弟
作者：袁宏道
朝代：明

摩肩尽冠簪，呵呼接留酂。空天蔽帏裳，高衢泥马汗。古肆列商周，异物穷番汉。瞠目不能名，横陈失真赝。僻书与蠹迹，种种觅心玩。突然发一编，如穷归里闬。轻纱障朱楼，烟衷露微粲。笑韵自空飞，幽香度帘蒜。不觉履綦疲，唯愁眼光慢。众中虑相失，一步几回唤。
灵隐路上
作者：袁宏道
朝代：明

柳缕时常罥，花溪不断飞。因寻涧底水，忽过树傍扉。面熟逢僧问，心闲数客归。沿流多石趾，尽可作渔矶。柳光吹绿焰，溪雨作红烟。花气蒸云熟，石纹带乳鲜。闻香知草性，随例与茶钱。淡冶应无比，幽奇亦可怜。细鸟伤心叫，闲花作意飞。芳蹊红茜雨，古涧绿沈衣。艳女逢僧拜，游人缓骑归。幸随真寔友，无复可忘机。
灵隐路上·其一
作者：袁宏道
朝代：明

柳缕时常罥，花溪不断飞。因寻涧底水，忽过树傍扉。面熟逢僧问，心闲数客归。沿流多石趾，尽可作渔矶。
灵隐路上·其三
作者：袁宏道
朝代：明

细鸟伤心叫，闲花作意飞。芳蹊红茜雨，古涧绿沈衣。艳女逢僧拜，游人缓骑归。幸随真寔友，无复可忘机。
灵隐路上·其二
作者：袁宏道
朝代：明

柳光吹绿焰，溪雨作红烟。花气蒸云熟，石纹带乳鲜。闻香知草性，随例与茶钱。淡冶应无比，幽奇亦可怜。
燕子楼
作者：袁宏道
朝代：明

空窗画掩红纱隔，一夕温风长葵麦。秋去春来双燕儿，年年衔粉扮妆额。芍药死枝不死根，焉知黄土不青春。幽魂异日逢杨柳，应悔生前别舍人。
狂歌
作者：袁宏道
朝代：明

六藉信刍狗，三皇争纸上。犹龙以后人，渐渐陈伎俩。嘘气若云烟，红紫殊万状。醯鸡未发覆，瓮里天浩荡。宿昔假孔势，自云铁步障。一闻至人言，垂头色沮爽。
独坐
作者：袁宏道
朝代：明

胸臆知难尽，行藏未可陈。摊书嫌字小，烹水试茶新。拨闷占茅卜，祈归拜上神。闲云与倦鸟，终是一流人。
猛虎行
作者：袁宏道
朝代：明

甲虫蠹太平，搜利及丘空。板卒附中官，钻簇如蜂踊。抚按不敢问，州县被诃斥。槌掠及平人，千里旱沙赤。兵卫与邮传，供亿灴知几。即使沙沙金，官支巳倍蓰。镰徒多剧盗，嗜利深无底。一不酬所欲，忿决如狼豕。三河及两浙，在在竭膏髓。焉知疥癣忧，不延为疮痏。
玉上人
作者：袁宏道
朝代：明

山下逢老僧，为我设斋供。生断活埋关，醒却高峰梦。空嫌毛孔多，瘦觉数珠重。回首鸭子飞，归来鼻头痛。
玉泉寺
作者：袁宏道
朝代：明

蓝堆翠扑几千年，银浦何人也覆船。龙伯徙来方辟地，蚕丛缘此遂登天。红霞抺额将军拜，白石横烟幼妇眠。閒与故人池上语，摘将仙掌试清泉。
王回先一夕尚痛饮叫笑如常时侵晓三弟来云回病且革以为戏也急往观之回奄然逝矣遂为长律哭之
作者：袁宏道
朝代：明

道病犹疑谑，那知毕竟非。命轻殉粉黛，形老惫甘肥。事业凭唇立，家园信手挥。分身冲酒阵，一笑解愁围。黑白人人是，恩仇面面辉。牢笼心入窍，轻巧语当机。望节朝团社，闻歌夜款扉。乍来乾鹊喜，忽去饱鹰飞。六月绫纹裤，三冬葛缕衣。预愁酤少值，不畏室啼饥。面古堪描画，耳顽耐刺讥。甑中无糁粒，袖里有珠玑。世法猿愁槛，欢场马脱鞿。醉犹喧夜月，死不待朝曦。破屋遮遗荐，寒蒿倚素帏。一城俄冷落，四众半歔欷。在在盘飧减，门门笑语稀。襟怀诗客尽，气运酒家微。貌熟人频梦，名轻鬼不威。鸳亡魂宛娈，蝶死蜕芳菲。猫胜西邻叟，黄金带不归。
王太古令郎有父风即赋
作者：袁宏道
朝代：明

空阶长日绿苔封，一望江烟翠色重。陶令无儿间纸笔，庞公有子识机锋。窗前慈竹分新种，雪复山鸡觅旧踪。总角未除髭未长，因君自笑老龙钟。
王氏双节
作者：袁宏道
朝代：明

玉折苦相仍，彤编合并称。泪枯双井水，心死万年冰。恶粉常芟竹，凄花每避镫。霜眉白似缕，阅尽几衰兴。
王章甫送余石头口因共游赤壁章甫将归读书九峰山
作者：袁宏道
朝代：明

小舫沙棠楫，矶头试一游。偶然偕郭李，不是吊曹刘。山色当陲出，江波载世流。沉沙无折戟，应已化渔钩。晴柳烟江路，幽探喜共君。暮风歌鸟翮，春水玩鱼纹。石老犹含态，蛟闲不起云。沙头寻鹭侣，且莫话三分。一棹别乌林，高云去去深。易销唯黑发，未了是名心。洗墨桐花下，读书石壁阴。明年定传写，千纸满璆琳。
王章甫送余石头口因共游赤壁章甫将归读书九峰山·其一
作者：袁宏道
朝代：明

小舫沙棠楫，矶头试一游。偶然偕郭李，不是吊曹刘。山色当陲出，江波载世流。沉沙无折戟，应已化渔钩。
王章甫送余石头口因共游赤壁章甫将归读书九峰山·其三
作者：袁宏道
朝代：明

一棹别乌林，高云去去深。易销唯黑发，未了是名心。洗墨桐花下，读书石壁阴。明年定传写，千纸满璆琳。
王章甫送余石头口因共游赤壁章甫将归读书九峰山·其二
作者：袁宏道
朝代：明

晴柳烟江路，幽探喜共君。暮风歌鸟翮，春水玩鱼纹。石老犹含态，蛟闲不起云。沙头寻鹭侣，且莫话三分。
王郡丞邀饮阳和楼
作者：袁宏道
朝代：明

青天一碧翠遮空，浪捲云奔夕照中。郭外荷花三十里，清香散作满城风。十丈朱旗照水殷，家家箫鼓乐江山。千峰如画供杯酒，不道清时是等閒。
王郡丞邀饮阳和楼·其一
作者：袁宏道
朝代：明

青天一碧翠遮空，浪捲云奔夕照中。郭外荷花三十里，清香散作满城风。
王郡丞邀饮阳和楼·其二
作者：袁宏道
朝代：明

十丈朱旗照水殷，家家箫鼓乐江山。千峰如画供杯酒，不道清时是等閒。
王闇然馆中看梅
作者：袁宏道
朝代：明

乞得马家双玉鬟，清姿濯濯槿篱间。幽香偶逐寒风去，带却书声过别山。竹外斜侵十步强，千枝万朵亚邻墙。东风若过黄梅节，吹得先生醋瓮香。
王闇然馆中看梅·其一
作者：袁宏道
朝代：明

乞得马家双玉鬟，清姿濯濯槿篱间。幽香偶逐寒风去，带却书声过别山。
王闇然馆中看梅·其二
作者：袁宏道
朝代：明

竹外斜侵十步强，千枝万朵亚邻墙。东风若过黄梅节，吹得先生醋瓮香。
环翠楼曹平子吴平仲沈飞霞言别得送字
作者：袁宏道
朝代：明

一别能几何，花蹊密成洞。白石与朱栏，举首即成梦。一种好心情，都为愁所送。别意如水寒，六月溪云冻。聚首复何时，思来当一恸。归思如奔马，千夫不能控。溪飞潮雨凉，柳络烟条重。来时皂盖迎，去惟白云送。铜章聊一戏，已醒不重梦。莫以潜之龙，而易衰兮凤。
环翠楼曹平子吴平仲沈飞霞言别得送字·其一
作者：袁宏道
朝代：明

一别能几何，花蹊密成洞。白石与朱栏，举首即成梦。一种好心情，都为愁所送。别意如水寒，六月溪云冻。聚首复何时，思来当一恸。
环翠楼曹平子吴平仲沈飞霞言别得送字·其二
作者：袁宏道
朝代：明

归思如奔马，千夫不能控。溪飞潮雨凉，柳络烟条重。来时皂盖迎，去惟白云送。铜章聊一戏，已醒不重梦。莫以潜之龙，而易衰兮凤。
生女
作者：袁宏道
朝代：明

闻啼知得雌，一笑慰衰羸。龟筴频占凤，家人屡梦丝。瓶花香娈娈，窗竹粉离离。从此添婚嫁，因名向累儿。
甲辰中秋后二日礼德山鉴大师塔偶成四偈示同行诸衲
作者：袁宏道
朝代：明

少年学得跳胡神，十地三贤眼上尘。老去无端呈败丑，倒持霜刃与他人。流水高山只自听，白云终不碍峰青。贪他一口龙潭沬，枉却金刚般若经。电走星流也是迟，龙潭不见是亲师。而今石塔牢龛取，正是金刚出世时。棒头有眼师辨取，响里寻文我不知。前日少陵祠上过，秋花秋鸟总如诗。
甲辰中秋后二日礼德山鉴大师塔偶成四偈示同行诸衲·其一
作者：袁宏道
朝代：明

少年学得跳胡神，十地三贤眼上尘。老去无端呈败丑，倒持霜刃与他人。
甲辰中秋后二日礼德山鉴大师塔偶成四偈示同行诸衲·其三
作者：袁宏道
朝代：明

电走星流也是迟，龙潭不见是亲师。而今石塔牢龛取，正是金刚出世时。
甲辰中秋后二日礼德山鉴大师塔偶成四偈示同行诸衲·其二
作者：袁宏道
朝代：明

流水高山只自听，白云终不碍峰青。贪他一口龙潭沬，枉却金刚般若经。
甲辰中秋后二日礼德山鉴大师塔偶成四偈示同行诸衲·其四
作者：袁宏道
朝代：明

棒头有眼师辨取，响里寻文我不知。前日少陵祠上过，秋花秋鸟总如诗。
甲辰会榜题名至时旧友及诸弟在场屋者皆被落因及之
作者：袁宏道
朝代：明

无翼而飞无胫走，辰发幽都巳南斗。一丸红蜡半通函，喧杀青童与白叟。珊瑚未尽铁网愁，霜蹄暂蹶麒麟吼。了知妍丑任瞳人，未必枭卢真好手。柳浪千顷雪粘天，月下洼尊花下臼。隔年兄弟校眉髭，面上浮纹添八九。南郭种蔬西郭田，山前著屐山后酒。少年爱惜等佛名，今日公然破敝帚。幽窗日上簟纹红，绝胜朝参与卯酉。颠毛那许更乌纱，花鸟云烟共白首。
甲辰元旦饮刘绳之梅花下听歌时一衲在侧
作者：袁宏道
朝代：明

卜艳催花发，长眉带柳来。醉怜回雪舞，老怕失年杯。笑靥生春晕，禅心试冷灰。一尊一板去，村舍几题梅。
甲辰初度
作者：袁宏道
朝代：明

偶然临水见苍颜，且喜安身紫翠间。老去无心防白发，众中开口问青山。文书狼籍恣情看，宾客逢迎学语閒。三十七年恒河眼，试观那似旧潺湲。閒花閒石伴疏慵，镜扫湖光屋几重。劝我为官知未稳，便令遗世亦难从。乐天可学无杨柳，元亮差同有菊松。一盏春芽融雪水，坐听游衲数青峰。弟兄相对黑盈颠，便是逍遥地上仙。潇碧堂中云委地，柳浪湖上雪翻天。长绦古褶缁黄队，皓齿修眉水石边。不道为官无一可，为官无此日高眠。溪流叠叠远山扉，手植柽杨许大围。梦里不思龙尾道，閒中聊葺鹿皮衣。要图曲蘖千回醉，且作枪榆数步飞。濯足亭中人姓吕，呇花时过钓渔矶。
甲辰初度·其一
作者：袁宏道
朝代：明

偶然临水见苍颜，且喜安身紫翠间。老去无心防白发，众中开口问青山。文书狼籍恣情看，宾客逢迎学语閒。三十七年恒河眼，试观那似旧潺湲。
甲辰初度·其三
作者：袁宏道
朝代：明

弟兄相对黑盈颠，便是逍遥地上仙。潇碧堂中云委地，柳浪湖上雪翻天。长绦古褶缁黄队，皓齿修眉水石边。不道为官无一可，为官无此日高眠。
甲辰初度·其二
作者：袁宏道
朝代：明

閒花閒石伴疏慵，镜扫湖光屋几重。劝我为官知未稳，便令遗世亦难从。乐天可学无杨柳，元亮差同有菊松。一盏春芽融雪水，坐听游衲数青峰。
甲辰初度·其四
作者：袁宏道
朝代：明

溪流叠叠远山扉，手植柽杨许大围。梦里不思龙尾道，閒中聊葺鹿皮衣。要图曲蘖千回醉，且作枪榆数步飞。濯足亭中人姓吕，呇花时过钓渔矶。
甲辰午节观竞渡
作者：袁宏道
朝代：明

平湖新涨滑如油，十丈红幡绕树流。我有敝缌三两幅，也将裁去挂船头。碧酣楼下水平溪，濯足池边日正西。桥上桥下人如蚁，只愁翻却孟公堤。
甲辰午节观竞渡·其一
作者：袁宏道
朝代：明

平湖新涨滑如油，十丈红幡绕树流。我有敝缌三两幅，也将裁去挂船头。
甲辰午节观竞渡·其二
作者：袁宏道
朝代：明

碧酣楼下水平溪，濯足池边日正西。桥上桥下人如蚁，只愁翻却孟公堤。
留别黄道元
作者：袁宏道
朝代：明

踪迹频频至，邻僧个个知。会多嫌话少，坐久畏驴饥。说虎归途快，怀鸳夜梦痴。一灯禅榻下，睡著小沙弥。
病中和黄道元至日禅寺梦愁诗
作者：袁宏道
朝代：明

一番花信又成春，百结枯肠万转轮。铃下久停辰后版，功曹空阁案间尘。消愁莫问弓蛇影，对境聊观梦幻身。宫缕添来非我有，秪应添得与游人。
病中短歌
作者：袁宏道
朝代：明

吁嗟我生年十九，头发未长颠已朽。病寒三月苦沉吟，面貌如烟戟露肘。赢枯博得妻儿怜，七尺浪为鬼神有。箧里残书别故人，几上龙钟斗老叟。无情莫问囊中钱，有狇还克床下酒。虫臂鼠捍彼何人，嗟来子桑真吾友。
病中见中秋连日雨柬江进之
作者：袁宏道
朝代：明

禁方药帙满床头，双挟青鬟坐小楼。疾疾愁愁三日雨，昏昏滑滑一年秋。
病痊
作者：袁宏道
朝代：明

病合当求去，宦情非是阑。与其官作病，宁可活无官。腰膝皆相贺，妻儿亦自驩。高堂垂万里，谁与说平安。
病起
作者：袁宏道
朝代：明

病起心情太，閒来礼法疏。愁听传事板，懒荅问安书。不去终惭鹄，无才合类樗。何如逃世网，髡发事空虚。
病起偶题
作者：袁宏道
朝代：明

对客心如怯，窥铜只自怜。负暄疏败发，发箧理残篇。名岂儒冠误，病因浊酒痊。浮生喻泡影，何以乐青年。独坐真成闷，孤砧急暮声。乾坤偏恶道，世路几狂生。骚雅原无命，湖山剩有情。一丘何不可，身外即浮萍。强欲亲暾日，无那怯晓风。缠绵悲二竖，坐起仗双童。世路他如梦，浮名我失弓。一番三径里，秋菊又成空。不断青云梦，难堪白发情。跳梁山鬼妒，落莫酒人轻。色界身终苦，无生学未成。浮沤能几许，枉自觅枯荣。
病起偶题·其一
作者：袁宏道
朝代：明

对客心如怯，窥铜只自怜。负暄疏败发，发箧理残篇。名岂儒冠误，病因浊酒痊。浮生喻泡影，何以乐青年。
病起偶题·其三
作者：袁宏道
朝代：明

强欲亲暾日，无那怯晓风。缠绵悲二竖，坐起仗双童。世路他如梦，浮名我失弓。一番三径里，秋菊又成空。
病起偶题·其二
作者：袁宏道
朝代：明

独坐真成闷，孤砧急暮声。乾坤偏恶道，世路几狂生。骚雅原无命，湖山剩有情。一丘何不可，身外即浮萍。
病起偶题·其四
作者：袁宏道
朝代：明

不断青云梦，难堪白发情。跳梁山鬼妒，落莫酒人轻。色界身终苦，无生学未成。浮沤能几许，枉自觅枯荣。
病起新霁见月
作者：袁宏道
朝代：明

病起初逢月，云开哎亦开。云随残闷去，月逐好怀来。地叶凝清露，新香泻绿醅。冶心虽校浅，仍是欲然灰。
病起独坐
作者：袁宏道
朝代：明

荒草绿如烟，何秋不可怜。病家无客至，小犬亦高眠。开帙寻诗料，添衣缺酒钱。闭门读庄子，秋水马蹄篇。
癸卯初度筵中示社友及两弟
作者：袁宏道
朝代：明

抛他银绶去躬耕，半踏乡村半市城。竹大许年成老友，梅开是度作同庚。但凭髭发称前辈，转觉聪明畏后生。紫凤檀槽香拍板，听来都肖水泉声。
登台
作者：袁宏道
朝代：明

登台当此日，潦倒尽馀驩。古木何年有，林花尽日寒。霞来鳞作市，山晚气成澜。去去沧江暝，狂歌兴未阑。
登啸台
作者：袁宏道
朝代：明

青峰如面洗溪纹，石上鸾音久不闻。欲向先生借天匕，嵩山烟雨华山云。
登太室绝顶
作者：袁宏道
朝代：明

砾瓦纷纷雨洗斑，嵩峰久矣闭仙关。云开忽见玲珑壁，水外微铺淡远山。古道熟知龙洞崄，僧云胜在石楼间。幽岩欲去无栖处，猎火烧空照夜还。
登定州开元寺塔
作者：袁宏道
朝代：明

孤塔三千级，俯身见鸟过。但知天阔远，未许岫嵯峨。铃语闻沙塞，灯光射虏河。昔贤谁眺此，韩宋与东坡。我醉中山酒，兴衰渺莽间。宋家遗塞垒，唐典旧河山。破壁风雷出，空堂燕雀还。莫言无外警，西去即层关。
登定州开元寺塔·其一
作者：袁宏道
朝代：明

孤塔三千级，俯身见鸟过。但知天阔远，未许岫嵯峨。铃语闻沙塞，灯光射虏河。昔贤谁眺此，韩宋与东坡。
登定州开元寺塔·其二
作者：袁宏道
朝代：明

我醉中山酒，兴衰渺莽间。宋家遗塞垒，唐典旧河山。破壁风雷出，空堂燕雀还。莫言无外警，西去即层关。
登平山阁同江浦诸友论文
作者：袁宏道
朝代：明

石路突寒松，柔岚被远封。白波千里舶，青叆六朝钟。云老蛟迁窟，窗晴雨洗峰。文心喻烟水，吞吐几重重。
登晴川阁望武昌
作者：袁宏道
朝代：明

霜崖突出藓纱斑，铁笛临风去不还。百里帆墙千里水，一层城郭几层山。遥知郁郁葱葱地，只在熙熙攘攘间。沙鸟窥鱼鸥觅渚，试看何物是清閒。
登焦山
作者：袁宏道
朝代：明

海门一带雾初收，碧树丹崖小十洲。山杂云帆浮水上，江盘螺髻出潮头。经堂昼寂眠苍兕，石壁晴空挂野猴。白首闭关僧自苦，花开花落也春秋。
登苏门山泛舟百泉
作者：袁宏道
朝代：明

食罢共成饭，来观泌水泉。废桥穿竹屿，小舫载茶烟。方外清溪寺，人间好畤田。那能营二项，风雨啸台眠。一叶寒塘上，孤云信所如。东亭观美箭，西沚访幽居。静玩涵波羽，幽怜避饵鱼。未容狂阮籍，沉湎污清虚。
登苏门山泛舟百泉·其一
作者：袁宏道
朝代：明

食罢共成饭，来观泌水泉。废桥穿竹屿，小舫载茶烟。方外清溪寺，人间好畤田。那能营二项，风雨啸台眠。
登苏门山泛舟百泉·其二
作者：袁宏道
朝代：明

一叶寒塘上，孤云信所如。东亭观美箭，西沚访幽居。静玩涵波羽，幽怜避饵鱼。未容狂阮籍，沉湎污清虚。
登遨游冢有感示凡公响泉道人
作者：袁宏道
朝代：明

古冢新新道，荒原漠漠枫。荷衣蕙带鬼，燕麦兔葵风。颓叠高陵变，分趋逝水东。莫言空不得，何事不成空。
登阳山
作者：袁宏道
朝代：明

巉石蹲如象，枯松驳似鳞。鹤仙何处是，龙母果然神。穴有能言兽，岩多不语人。吴宫零落尽，踪迹果谁真。
登高有怀
作者：袁宏道
朝代：明

秋菊开谁对，寒郊望更新。乾坤东逝水，车马比来尘。屈指悲时事，停杯忆远人。汀花与岸草，何处不伤神。
白乳泉
作者：袁宏道
朝代：明

一片青石棱，方长六大字。何人妄刻画，减却飞扬势。泉久污泥多，叶老鎗旗坠。纵有陆龟蒙，亦无茶可试。
白铜儿
作者：袁宏道
朝代：明
体裁：古风

白铜儿，白铜儿，闭眼不观书与诗。积玉辇金游帝里，买得乌纱绣补衣。归来白马吓儿童，黑纻满堂金字红。炙牛锤马邀乡里，青丝华馆闹春风。越女吴娃娇侍侧，又欲凌空生羽翼。房中素女术无成，汞里金丹采不得。洪都老道术最奇，龙虎真人张天师。宝箓一箱金百两，牛头可作门前厮。击大法锣鸣大鼓，百馀道士挥白麈。门外幡幢引雷公，江上芙蓉灯竞吐。后门逼债前门舍，乞儿歌郎趋满野。方士行来眼欲穿，山僧醉后颜如赭。儒生读书书总多，白发无官可奈何。生乏白金献天子，死无黄纸赂阎罗。
白铜儿
作者：袁宏道
朝代：明

白铜儿，白铜儿，闭眼不观书与诗。积玉辇金游帝里，买得乌纱绣补衣。归来白马嚇儿童，黑纻满堂金字红。炙牛锤马邀乡里，青丝华馆闹春风。越女吴娃娇侍侧，又欲凌空生羽翼。房中素女术无成，汞里金丹采不得。洪都老道术最奇，龙虎真人张天师。宝箓一箱金百两，牛头可作门前厮。击大法锣鸣大鼓，百馀道士挥白麈。门外幡幢引雷公，江上芙蓉灯竞吐。后门逼债前门舍，乞儿歌郎趋满野。方士行来眼欲穿，山僧醉后颜如赭。儒生读书书总多，白发无官可奈何。生乏白金献天子，死无黄纸赂阎罗。
白门逢焦师座主
作者：袁宏道
朝代：明

十年一拜郑康成，搔首青山独自行。一即读书倦即枕，不将无事换公卿。赤轴犹如水泻瓶，草颠书尽万梢青。而今老矣都休却，日课杂花两卷经。
白门逢焦师座主·其一
作者：袁宏道
朝代：明

十年一拜郑康成，搔首青山独自行。一即读书倦即枕，不将无事换公卿。
白门逢焦师座主·其二
作者：袁宏道
朝代：明

赤轴犹如水泻瓶，草颠书尽万梢青。而今老矣都休却，日课杂花两卷经。
白香山二十四岁作感时诗余今正其时矣仍次其韵
作者：袁宏道
朝代：明

少年沐新发，郁若青莎地。一朝盆水中，霜缕忽三四。辟如百里途，行行半将至。视老犹壮容，比少已憔悴。是身如肉邮，皮毛聊客寄。微宫复寄身，寄与寄为二。浮云崎太空，种种非作意。鳞鬣及鬘鬟，散时等一气。为乐供朱颜，及时勿回避。青山好景光，花木饶情致。我有战老策，胜之以无累。胸中贮活春，不糟自然醉。虚舟荡远波，从天作升坠。
白鹿泉
作者：袁宏道
朝代：明

方池一尺馀，池复深无几。一双金鲫鱼，旷若游海底。小骨冻秋云，波面香石髓。但论活不活，安问浅深水。
百六诗为丘大赋
作者：袁宏道
朝代：明

血蚀青铜照，魂牵白玉环。人间冤女冢，地下望夫山。著土泪犹碧，邻湘草亦斑。至今西陵月，不忍向南弯。一夕归兹路，三生惜此人。死无长负债，恨是不销尘。小玉终为厉，苏卿必有神。决猊与怒蟒，无以喻吾嗔。恶雨催兰桂，饥枭啄凤凰。埋忧觉地小，量恨与天长。万者难焦泪，千生不化肠。明当告世主，幽合诅城隍。怪事咄如许，稗官见亦稀。若无亲口语，定道客传非。始觉生为债，谁言鬼是归。长时检遗箧，不忍触歌衣。冤诉知无已，冥司可奈何。只愁女鬼弱，不怕俗钱多。双陆因名废，新声只自歌。唯当仗佛力，救汝出幽罗。
百六诗为丘大赋·其一
作者：袁宏道
朝代：明

血蚀青铜照，魂牵白玉环。人间冤女冢，地下望夫山。著土泪犹碧，邻湘草亦斑。至今西陵月，不忍向南弯。
百六诗为丘大赋·其三
作者：袁宏道
朝代：明

恶雨催兰桂，饥枭啄凤凰。埋忧觉地小，量恨与天长。万者难焦泪，千生不化肠。明当告世主，幽合诅城隍。
百六诗为丘大赋·其二
作者：袁宏道
朝代：明

一夕归兹路，三生惜此人。死无长负债，恨是不销尘。小玉终为厉，苏卿必有神。决猊与怒蟒，无以喻吾嗔。
百六诗为丘大赋·其五
作者：袁宏道
朝代：明

冤诉知无已，冥司可奈何。只愁女鬼弱，不怕俗钱多。双陆因名废，新声只自歌。唯当仗佛力，救汝出幽罗。
百六诗为丘大赋·其四
作者：袁宏道
朝代：明

怪事咄如许，稗官见亦稀。若无亲口语，定道客传非。始觉生为债，谁言鬼是归。长时检遗箧，不忍触歌衣。
皇甫中璋
作者：袁宏道
朝代：明

爱客常投辙，登盘必市鲜。茶烹无色水，香炼不燃烟。高十披先传，稽勋拾旧编。藤花缭閤子，点点缀青钱。
皇甫仲璋邀饮惠山上
作者：袁宏道
朝代：明

东风吹水浴平沙，鸂鶒鸬鹚满钓槎。去日翟公犹有客，到来潘岳已无花。溪鳞呷雨层层浪，水碓舂云处处家。白石青松如画里，临流乞得惠泉茶。萍迹犹怜滞水乡，濯缨满地是沧浪。罢来仙县郎官绶，扮作青溪道士装。沙鸟惯人眠不醒，岸花经雨折还香。相思别后知无益，烂向春风醉一场。
皇甫仲璋邀饮惠山上·其一
作者：袁宏道
朝代：明

东风吹水浴平沙，鸂鶒鸬鹚满钓槎。去日翟公犹有客，到来潘岳已无花。溪鳞呷雨层层浪，水碓舂云处处家。白石青松如画里，临流乞得惠泉茶。
皇甫仲璋邀饮惠山上·其二
作者：袁宏道
朝代：明

萍迹犹怜滞水乡，濯缨满地是沧浪。罢来仙县郎官绶，扮作青溪道士装。沙鸟惯人眠不醒，岸花经雨折还香。相思别后知无益，烂向春风醉一场。
盘山
作者：袁宏道
朝代：明

分明真山子，的的有画意。风霜匀粉丹，云霞缀锦地。一皴一百仞，雕镂入空际。瘦骨间青脂，苍劲有馀媚。天绅秣项垂，仙蕊披裆被。虬松百万株，粘石无根蒂。峰峰有活石，石石挟仙气。一石玉一山，一山一点翠。散作诸峦岩，分身可千计。
盘山道中嘲宝方死心寂子三和尚
作者：袁宏道
朝代：明

筇节楞楞过顶颅，偏衫口上系胡珠。云中棕笠垂垂堕，正好和驴写作图。
盘山顶
作者：袁宏道
朝代：明

摩天抽碧篸，俯不见鸟背。西日照塔轮，影落重边外。峨髻瘦仙人，玉冠苍水佩。貌古骨奇青，见者肃而拜。浮空日嬲云，足底呈光怪。或聚或披丝，或舞或澎湃。千里听风铃，飞花落膻塞。一萍一青山，一点一人界。
相逢行
作者：袁宏道
朝代：明

行行即曲巷，曲巷多蒿草。窗路掠蛛丝，读书岁月老。壁上荣启图，手里黄石编。当尽三时衣，不直数缗钱。儿女无裈著，常时煨故纸。税地植桃花，十树九树死。君莫悲腐草，腐草发光耀。玄霜畏冬青，白发傲年少。
看月
作者：袁宏道
朝代：明

良月下空窗，秋水浸缃帙。寒气迫衣米，垂帷禦风入。驱风月亦驱，转若麾旧识。端坐不可忍，强起下檐立。苦酒呼一杯，聊以宽风力。不惜待阳和，三春光景失。永夜伴清晖，寒士寒亦得。
看梅
作者：袁宏道
朝代：明

莫将香色论梅花，毛女而今已出家。老干瘦枝苍几许，总无花萼也输他。自剥青苔自扫尘，仙经沈缕对幽人。不须更画维摩诘，恰有梅花为写神。
看梅·其一
作者：袁宏道
朝代：明

莫将香色论梅花，毛女而今已出家。老干瘦枝苍几许，总无花萼也输他。
看梅·其二
作者：袁宏道
朝代：明

自剥青苔自扫尘，仙经沈缕对幽人。不须更画维摩诘，恰有梅花为写神。
看梅用前韵
作者：袁宏道
朝代：明

海上佳人字萼绿，一笑曾倾三十六。古来相女如相士，莫使精神掩丰肉。洗却东家恶朱粉，不御人间闲绡縠。一枝素艳倚苍云，夜夜诸仙返龙鹄。骚魂冒雪走三湘，客梦随风堕群玉。气条繁蕊乱高清，引得时流妄标目。咏物写生同一肖，不貌而工神已足。抓山昨岁附诗筒，千里函题寄不縠。
看纸鸢
作者：袁宏道
朝代：明

等閒一叶破高云，一簇妖童十里尘。便与富儿偿酒债，不须更倩郭仙人。
看诸友奕
作者：袁宏道
朝代：明

竹影风轩外，楸枰石子声。暂凭閒调度，清却苦经营。乌帻连花堕，红云泼面生。旁观亦自喜，赖是学无成。窗下攲襟坐，无人不看来。时闻飞似雨，忽有笑如雷。得意天山捷，沈思槁木灰。经营定何许，九地九天回。
看诸友奕·其一
作者：袁宏道
朝代：明

竹影风轩外，楸枰石子声。暂凭閒调度，清却苦经营。乌帻连花堕，红云泼面生。旁观亦自喜，赖是学无成。
看诸友奕·其二
作者：袁宏道
朝代：明

窗下攲襟坐，无人不看来。时闻飞似雨，忽有笑如雷。得意天山捷，沈思槁木灰。经营定何许，九地九天回。
真定大悲阁同王六宇年兄及小修弟登览有述
作者：袁宏道
朝代：明

一盘三十级，低窗平鸟翅。空里约数盘，始尽金色臂。碑文深藓痕，历历隋唐字。树老北朝根，霜绣生古翠。飞题接绮疏，斑驳有奇致。斗古不斗鲜，真丹无两寺。凭虚吊古人，触眼伤新事。拥？一谈空，稍蠲忧时泪。忆初直省时，把手青卿地。光华若春条，白面青丝髻。尘土十年馀，䰄毛添老悴。面皮堆浪纹，阴忧如有蒂。少年可喜谭，入口皆无味。相延低两眉，但欣？林计。莲花求主人，长誓作兄弟。沐猴暂衣冠，了却开箱戏。
真定大悲阁同王六宇年兄及小修弟登览有述
作者：袁宏道
朝代：明
体裁：古风

一盘三十级，低窗平鸟翅。空里约数盘，始尽金色臂。碑文深藓痕，历历隋唐字。树老北朝根，霜绣生古翠。飞题接绮疏，斑驳有奇致。斗古不斗鲜，真丹无两寺。凭虚吊古人，触眼伤新事。拥�一谈空，稍蠲忧时泪。忆初直省时，把手青卿地。光华若春条，白面青丝髻。尘土十年馀，䰄毛添老悴。面皮堆浪纹，阴忧如有蒂。少年可喜谭，入口皆无味。相延低两眉，但訢�林计。莲花求主人，长誓作兄弟。沐猴暂衣冠，了却开箱戏。
短歌燕中逢乐之律作
作者：袁宏道
朝代：明

下马一言，不及暄寒。昔年毛羽，今日肺肝。我怀如痞，君怀几许。登堂直视，无心可举。明月浮空，清霜堕地。将军北园，金吾西第。罗屏昼掩，金罍夜开。呼卢射覆，飞爵流杯。吾为若舞，若为吾歌。剑去龙沉，逝将奈何。情长刻短，炉寒火青。歌尊乱箸，谁是主人。鹏飞九万，为鸴鸠笑。我欲携君，连翩海峤。
短歌行
作者：袁宏道
朝代：明

酌君易州之清酝，被君吴阊之纤缟。男儿二十无所成，腰肢一半没青草。趁轻健，买騕褧，哭声多，笑声少。黄金荡尽君莫嗔，古来饿杀几贤人。
石公解嘲诗
作者：袁宏道
朝代：明

信美此土兮，乐而忘死。彼国之人兮，爱贤好士。彼国之王所与游者何人兮，华胥之君臣，西方之父子。彼国无劫数等量兮，不知者以为自酉而开，至卯而止。于是醉君闻石公名，乃召以为客卿。
石桥岩
作者：袁宏道
朝代：明

天门即前阍，石桥即复户。两门去几何，五五二十五。石老易生云，山髡不藏虎。岳神饶客情，阁起千峰雨。
石桥道中
作者：袁宏道
朝代：明

上上仄岩颠，清溪落马前。陂陀聊作馆，硗确以为田。人出斜山照，鸡鸣废寺烟。亭翁颜半赭，知得有丰年。
石淙
作者：袁宏道
朝代：明

一区崖壑洗深清，傍崄随夷置酒鎗。石是米颠怀袖出，景如摩诘画诗成。游人恰好中央坐，怒水常穿四壁行。若把卢岩来比较，卢岩虽胜少幽情。陂陀行尽见幽奇，想得川融山结时。大辟嵩高知第舍，小分烟岭即园池。崩云倒沬森森立，枕石听泉事事宜。胜迹几人曾到此，摩崖碑上有娥眉。
石淙·其一
作者：袁宏道
朝代：明

一区崖壑洗深清，傍崄随夷置酒鎗。石是米颠怀袖出，景如摩诘画诗成。游人恰好中央坐，怒水常穿四壁行。若把卢岩来比较，卢岩虽胜少幽情。
石淙·其二
作者：袁宏道
朝代：明

陂陀行尽见幽奇，想得川融山结时。大辟嵩高知第舍，小分烟岭即园池。崩云倒沬森森立，枕石听泉事事宜。胜迹几人曾到此，摩崖碑上有娥眉。
石雨洞
作者：袁宏道
朝代：明

山僧问亦不知名，凹处唯将腹背行。石骨数卷泉一缕，游人多少只闻声。
石马庄夜集得封字
作者：袁宏道
朝代：明

苦瘦角诗容，题函半尺封。夜沉歌板法，窗冷印香慵。醁泻杯光滟，灯分字影重。若非文战苦，何以约谈锋。
碧鲜楼小集谈养生
作者：袁宏道
朝代：明

浮荣历尽叹膏花，晓起方知鬓有华。弘景道成矜曰日，乐天老去事丹砂。聊开小阁延方士，？取深闺锁夜叉。云外须眉烟外语，一瓶相对社前茶。
碧鲜楼小集谈养生
作者：袁宏道
朝代：明
体裁：七言律诗

浮荣历尽叹膏花，晓起方知鬓有华。弘景道成矜曰日，乐天老去事丹砂。聊开小阁延方士，�取深闺锁夜叉。云外须眉烟外语，一瓶相对社前茶。
示度门
作者：袁宏道
朝代：明

北平曾记写疏时，黄帕亲封下赤墀。三十四年薄宦客，一千七众讲经师。蓝堆山续开皇诏，仙掌茶抽谷雨旗。鬼斧神工仍七日，直教重勒玉泉碑。
示社友
作者：袁宏道
朝代：明

所至成三笑，居然似七贤。社开正始后，诗数中兴年。一代称同轨，千秋欣执鞭。古来藏二酉，不必大都传。
社中
作者：袁宏道
朝代：明

宿昔城南约，苍茫十载情。交游悲喜尽，文字揣摩成。古屋繁阴入，空阶冻鸟行。终年雅搦管，辛苦是书生。
祗园理藏完
作者：袁宏道
朝代：明

贝叶重分甲乙科，残编无奈蠹虫何。因君一问阿难老，强记如何得许多。书劫何须怨祖龙，南寮师弟北师公。元宵夜月春灯里，半入儿童火爆中。收得大函万纸馀，更寻高阁作精庐。何人却出银钩手，赎取琳琅次弟书。
祗园理藏完·其一
作者：袁宏道
朝代：明

贝叶重分甲乙科，残编无奈蠹虫何。因君一问阿难老，强记如何得许多。
祗园理藏完·其三
作者：袁宏道
朝代：明

收得大函万纸馀，更寻高阁作精庐。何人却出银钩手，赎取琳琅次弟书。
祗园理藏完·其二
作者：袁宏道
朝代：明

书劫何须怨祖龙，南寮师弟北师公。元宵夜月春灯里，半入儿童火爆中。
禹穴
作者：袁宏道
朝代：明

窆石立如人，鼻穿腰半折。不看碑头字，那知是禹穴。栏楯半摧残，古文尽磨灭。山高仰瘦容，松老添孙鬣。古屋闭狐妖，香台蹲豹迹。
秋夜坐月水轩同龚散木刘绳之赋
作者：袁宏道
朝代：明

一线露云棱，微光漾青树。空翳与庭昏，总被风吹去。虚栏当水心，是月流连处。频夜厌清光，衣衫浣花露。世间浓冶物，到眼即成故。无地不追随，只似如今遇。空阶攲瘦石，寒影清而怒。试问月中妃，鸡皮凡几度。抛却射乌儿，亿载牧寒兔。
秋夜宿德山绝顶玩月前此看月江上顶有善卷坛
作者：袁宏道
朝代：明

江月峰头月，清光孰最多。稍能增潋滟，终是让嵯峨。玺谷高岩在，苍颜白发何。古来师善卷，未必解尘罗。
秋夜感怀
作者：袁宏道
朝代：明
体裁：五言律诗

莫以千人和，遂轻白雪歌。支离常调失，突兀此生过。薄俗论交尽，秋风阅世多。鹓雏终万仞，吓我待如何。
秋夜感怀
作者：袁宏道
朝代：明

莫以千人和，遂轻白雪歌。支离常调失，突兀此生过。薄俗论交尽，秋风阅世多。鹓雏终万仞，嚇我待如何。
秋夜独坐看月
作者：袁宏道
朝代：明

净绿云千树，玲珑月一池。就花来扫石，宿羽忽垂枝。懒与烟霞称，閒干水竹宜。山中招静侣，几客似鸬鹚。
秋夜痛饮李上舍家和公琰韵
作者：袁宏道
朝代：明

冠珥堕纷纭，清言了不闻。炉焦鸣暴雨，杯沓卷春云。醉眼常疑柱，颠书乱扫裙。主人苛酒政，起立诵弹文。
秋扇
作者：袁宏道
朝代：明

濯濯齐纨素，团团明月辉。舍羞王氏女，失宠汉宫妃。出入心犹在，炎凉态已非。自甘藏箧笥，不敢触寒威。
秋日同梅子马方子公周承明饮北安门水轩
作者：袁宏道
朝代：明

秋容瑟瑟上茭芦，湖上青山镜里姝。碧瓦黄墙宫树里，涌金门外看西湖。
秋日同梅子马方子公饮北安门
作者：袁宏道
朝代：明

閒对枯槎与钓缗，暮云斑驳似龙鳞。青山不许谈新事，白鸟如曾狎故人。宫閤参差十里水，衣冠包裹一生尘。西门车马东门月，冷热从谁问假真。
秋日同邹伯学过崔晦之村庄
作者：袁宏道
朝代：明

携得城中友，联镳把臂来。探阄人踊跃，问姓俗疑猜。邻酒无因至，霜花有限开。一丘荒楚里，门户蔽蒿莱。
秋日柳浪馆雨中王以明刘绳之见过
作者：袁宏道
朝代：明

西风索莫午烟迟，一万垂杨袅袅丝。梦里也随僧入社，间中多以颂为诗。游鳞翕处常分藻，惰羽栖时不论枝。沙碧水清云潋潋，禾花将绽藕花衰。
秋日苦雨和退如太史
作者：袁宏道
朝代：明

积雨如山卧不知，闭门犹自写秋诗。高斋束筏安文几，侍女乘橇过酒卮。麓处也应无燥地，巢栖未见有安枝。题书为慰东邻子，梦里分明拥蔡姬。霆轰电射不终朝，何事阴淫怒不消。楼上女儿齐浣屧，宫中铜狄尽浮腰。汉官著笠趋龙尾，河鼓张油度鹊桥。大道狭斜俱眼底，那堪十户九萧条。河漕西下沸如汤，骤雨那知触禁墙。金马门前泥没象，铜驼陌上水平坊。千家灯火然阴壑，五夜哀呼彻未央。缚竹为箄通市口，大都风景似南方。家家釜里看游鱼，壁落都空那可居。远觅瓜梨分孺子，共租楼阁展图书。哭声断处唯空巷，客梦还时想故庐。忆昨柳浪亭上水，湖光千顷荡芙蕖。
秋日苦雨和退如太史·其一
作者：袁宏道
朝代：明

积雨如山卧不知，闭门犹自写秋诗。高斋束筏安文几，侍女乘橇过酒卮。麓处也应无燥地，巢栖未见有安枝。题书为慰东邻子，梦里分明拥蔡姬。
秋日苦雨和退如太史·其三
作者：袁宏道
朝代：明

河漕西下沸如汤，骤雨那知触禁墙。金马门前泥没象，铜驼陌上水平坊。千家灯火然阴壑，五夜哀呼彻未央。缚竹为箄通市口，大都风景似南方。
秋日苦雨和退如太史·其二
作者：袁宏道
朝代：明

霆轰电射不终朝，何事阴淫怒不消。楼上女儿齐浣屧，宫中铜狄尽浮腰。汉官著笠趋龙尾，河鼓张油度鹊桥。大道狭斜俱眼底，那堪十户九萧条。
秋日苦雨和退如太史·其四
作者：袁宏道
朝代：明

家家釜里看游鱼，壁落都空那可居。远觅瓜梨分孺子，共租楼阁展图书。哭声断处唯空巷，客梦还时想故庐。忆昨柳浪亭上水，湖光千顷荡芙蕖。
秋日集江进之王以明方子公王章甫小修饮崇国寺
作者：袁宏道
朝代：明

露叶滴秋窗，竹香入酒缸。娇青槐子破，浅嫩菊丫双。石火增茶韵，松音出梵腔。冥心真契理，瓮里有莲邦。
秋闺
作者：袁宏道
朝代：明

秋色透罗帏，寒芳片片飞。蛩吟生暗壁，萤火度空机。闺月流新照，帘霜换故衣。征鸿与荡子，同去不同归。
秦中杂咏
作者：袁宏道
朝代：明

荒草披秦殿，秋花缀汉城。我行南山道，如阅古图经。遗迹依稀是，长老失其名。一步一伫思，断垒谁缔营。又如稽蠹简，冥搜损心精。虽以意推求，边傍非故形。西都赋所载，一一尽歌倾。飞燕旧舜处，田夫扶来耕。沉香旧亭子，湖石尚娉婷。清风发虚窍，其中有性灵。吊古意不禁，披搸倚断枝。道逢雪岭叟，笑我真情痴。尔从京师来，习见汉官仪。未央即宫阙，金马即铜墀。团营即细柳，绮陌即庄逵。西山千万髻，终南同崔巍。下有高梁河，即古曲江池。瑶台与金屋，所贮即妖姬。残棺断火垄，即今金紫儿。辟彼膏烛光，前者已灰飞。后火续新火，焰焰同一辉。若以天眼观，青草生蛾眉。飘风遇轻云，无事哭荒碑。
秦中杂咏·其一
作者：袁宏道
朝代：明

荒草披秦殿，秋花缀汉城。我行南山道，如阅古图经。遗迹依稀是，长老失其名。一步一伫思，断垒谁缔营。又如稽蠹简，冥搜损心精。虽以意推求，边傍非故形。西都赋所载，一一尽歌倾。飞燕旧舜处，田夫扶来耕。沉香旧亭子，湖石尚娉婷。清风发虚窍，其中有性灵。
秦中杂咏·其二
作者：袁宏道
朝代：明

吊古意不禁，披搸倚断枝。道逢雪岭叟，笑我真情痴。尔从京师来，习见汉官仪。未央即宫阙，金马即铜墀。团营即细柳，绮陌即庄逵。西山千万髻，终南同崔巍。下有高梁河，即古曲江池。瑶台与金屋，所贮即妖姬。残棺断火垄，即今金紫儿。辟彼膏烛光，前者已灰飞。后火续新火，焰焰同一辉。若以天眼观，青草生蛾眉。飘风遇轻云，无事哭荒碑。
穿石
作者：袁宏道
朝代：明

溪上望穿石，攲悬如瓮子。石底望溪山，山山如镜里。平平翠叠中，一峰夭矫起。淡与奇相值，幽艳忽无比。鬼斧凿天真，刻意出新诡。一处幻玲珑，千崖灿花蕊。虚空不受云，飞仙无停趾。唯有地籁风，终古来游止。时时随落花，飘渡秦人水。
立春日偶题
作者：袁宏道
朝代：明

秋来喜遇双重九，岁里欣逢两立春。重叠也知天好事，流连无过老閒人。山茶吐晕红侵肉，窨酒吹香白到唇。水榭一区微料理，湖光趁取玻瓈新。
立春日金牛道中
作者：袁宏道
朝代：明

田夫辍耒耜，红女停机梭。士人废简编，官吏罢征科。商贾离廛肆，渔家收钓罗。余独何人者，峻岭与危坡。
端阳日集诸公葡萄社分得未字
作者：袁宏道
朝代：明

榴花飐清渠，潋潋红波沸。十里菖蒲风，一幄芰荷气。行年三十馀，辟若午将未。乐事竟虚无，劳劳长世味。试把朱砂觞，一洗滞肠胃。野性发云岚，粲若新开卉。世事本閒閒，无端生怖畏。无论失算非，得算亦无谓。不有出世人，焉知酒杯贵。
竹林为官谷物今属小修四岁中凡三易王矣余频年兴作故后半以自箴仍用前韵
作者：袁宏道
朝代：明

阅人如邮舍，旁观意也寒。年年山易姓，事事水催澜。免作劳生计，都无驻景丸。东移复西改，似沐猴而冠。
竹林限四韵
作者：袁宏道
朝代：明

百回经眼地，倍倍惜高寒。绕屋香成涧，摩天碧洗澜。花头丰似颊，枝底啭如丸。纵是醉名客，频游也挂冠。百亩亭亭绿，风梢作意寒。只如无市井，长似有波澜。适性琴三叠，尊生药一丸。苍髯白麈尾，都学晋衣冠。
竹林限四韵·其一
作者：袁宏道
朝代：明

百回经眼地，倍倍惜高寒。绕屋香成涧，摩天碧洗澜。花头丰似颊，枝底啭如丸。纵是醉名客，频游也挂冠。
竹林限四韵·其二
作者：袁宏道
朝代：明

百亩亭亭绿，风梢作意寒。只如无市井，长似有波澜。适性琴三叠，尊生药一丸。苍髯白麈尾，都学晋衣冠。
竹枝词
作者：袁宏道
朝代：明

一溪才顺一溪湾，一尺才过一丈还。船子已愁箭括水，儿童又指帽儿山。芦花枝上水痕新，南市东村打白鳞。只在梁山山背面，梁山何苦不离人。武溪葱翠独称梁，正望黄山一点苍。三日风头两日雨，谢公昨夜拜梁王。侬家生长在河干，夫婿如鱼不去滩。冬夜趁霜春趁水，芦花被底一生寒。
竹枝词
作者：袁宏道
朝代：明

雪里山茶取次红，
白头孀妇哭青风。
自从貂虎横行后，
十室金钱九室空。
竹枝词
作者：袁宏道
朝代：明

龙洲江口水如空。龙洲女儿挟巨艟。奔涛泼面郎惊否，看我船歌八尺风。雪里山茶取次红。白头孀妇哭春风。自从貂虎横行后，十室金钱九室空。百钱一尺买吴丝。焦发龙钟旧玉儿。记得庚寅前后事，万红堆里插花枝。东街晴雪未消泥。南陌阴？又涨堤。恰似江头娼女面，乍时欢笑乍时啼。泥深一丈怯开门。恶风恶雨恶梦魂。才唤妇来又唤去，斑鸠唤得也顽烦。长樯铁鹿破洪涛。木绵子花七尺高。搜时蛮力强三虎，抛掷轻如一鸟毛。船上女儿画春娥。一叶飘随水上波。左手牵妹右牵板，云冠不动青峨峨。吴儿纤晰语音侬。北客高檐项领重。江西贾子面如漆，裤褶行缠伴老佣。陌上相逢尽楚腰。凉州一曲写吴绡。鹍弦拨尽南湖月，更与唱歌到板桥。玉娘一曲叫天鹅。此地曾经牙板过。十五年前细腰柳，而今枯瘦十围多。一片春烟剪縠罗。吴声软媚似吴娥。楚妃不解调吴肉，硬字乾音信口吪。贾客相逢倍惘然。楩楠杞梓下西川。青天处处横珰虎，鬻女陪男偿税钱。
竹枝词·其一
作者：袁宏道
朝代：明
体裁：词

龙州江口水如空，龙州女儿挟巨艟。奔涛泼面郎惊否，看我船歌八尺风。
竹枝词·其一
作者：袁宏道
朝代：明

龙洲江口水如空。龙洲女儿挟巨艟。奔涛泼面郎惊否，看我船歌八尺风。
竹枝词·其七
作者：袁宏道
朝代：明

船上女儿画春娥。一叶飘随水上波。左手牵妹右牵板，云冠不动青峨峨。
竹枝词·其七
作者：袁宏道
朝代：明
体裁：词

船上女儿画春娥，一叶飘随水上波。左手牵妹右牵板，云冠不动青峨峨。
竹枝词·其三
作者：袁宏道
朝代：明

百钱一尺买吴丝。焦发龙钟旧玉儿。记得庚寅前后事，万红堆里插花枝。
竹枝词·其三
作者：袁宏道
朝代：明
体裁：词

百钱一尺买吴丝，焦发龙钟旧玉儿。记得庚寅前后事，万红堆里插花枝。
竹枝词·其九
作者：袁宏道
朝代：明

陌上相逢尽楚腰。凉州一曲写吴绡。鹍弦拨尽南湖月，更与唱歌到板桥。
竹枝词·其九
作者：袁宏道
朝代：明
体裁：词

陌上相逢尽楚腰，凉州一曲写吴绡。鹍弦拨尽南湖月，更与唱歌到板桥。
竹枝词·其二
作者：袁宏道
朝代：明

芦花枝上水痕新，南市东村打白鳞。只在梁山山背面，梁山何苦不离人。
竹枝词·其二
作者：袁宏道
朝代：明

雪里山茶取次红。白头孀妇哭春风。自从貂虎横行后，十室金钱九室空。
竹枝词·其二
作者：袁宏道
朝代：明
体裁：词

雪里山茶取次红，白头孀妇哭春风。自从貂虎横行后，十室金钱九室空。
竹枝词·其五
作者：袁宏道
朝代：明

泥深一丈怯开门。恶风恶雨恶梦魂。才唤妇来又唤去，斑鸠唤得也顽烦。
竹枝词·其五
作者：袁宏道
朝代：明
体裁：词

泥深一丈怯开门，恶风恶雨恶梦魂。才唤妇来又唤去，斑鸠唤得也顽烦。
竹枝词·其八
作者：袁宏道
朝代：明

吴儿纤晰语音侬。北客高檐项领重。江西贾子面如漆，裤褶行缠伴老佣。
竹枝词·其八
作者：袁宏道
朝代：明
体裁：词

吴儿纤晰语音侬，北客高檐项领重。江西贾子面如漆，裤褶行缠伴老佣。
竹枝词·其六
作者：袁宏道
朝代：明

长樯铁鹿破洪涛。木绵子花七尺高。搜时蛮力强三虎，抛掷轻如一鸟毛。
竹枝词·其六
作者：袁宏道
朝代：明
体裁：词

长樯铁鹿破洪涛，木绵子花七尺高。搜时蛮力强三虎，抛掷轻如一鸟毛。
竹枝词·其十
作者：袁宏道
朝代：明

玉娘一曲叫天鹅。此地曾经牙板过。十五年前细腰柳，而今枯瘦十围多。
竹枝词·其十
作者：袁宏道
朝代：明
体裁：词

玉娘一曲叫天鹅，此地曾经牙板过。十五年前细腰柳，而今枯瘦十围多。
竹枝词·其十一
作者：袁宏道
朝代：明

一片春烟剪縠罗。吴声软媚似吴娥。楚妃不解调吴肉，硬字乾音信口吪。
竹枝词·其十一
作者：袁宏道
朝代：明
体裁：词

一片春烟剪縠罗，吴声软媚似吴娥。楚妃不解调吴肉，硬字乾音信口吪。
竹枝词·其十二
作者：袁宏道
朝代：明

贾客相逢倍惘然。楩楠杞梓下西川。青天处处横珰虎，鬻女陪男偿税钱。
竹枝词·其十二
作者：袁宏道
朝代：明
体裁：词

贾客相逢倍惘然，楩楠杞梓下西川。青天处处横珰虎，鬻女陪男偿税钱。
竹枝词·其四
作者：袁宏道
朝代：明

东街晴雪未消泥。南陌阴？又涨堤。恰似江头娼女面，乍时欢笑乍时啼。
竹枝词·其四
作者：袁宏道
朝代：明

东街晴雪未消泥。南陌阴𩆍又涨堤。恰似江头娼女面，乍时欢笑乍时啼。
竹枝词·其四
作者：袁宏道
朝代：明
体裁：词

东街晴雪未消泥，南陌阴�又涨堤。恰似江头娼女面，乍时欢笑乍时啼。
竹枝词四首时阻风安乡河中
作者：袁宏道
朝代：明

一溪才顺一溪湾，一尺才过一丈还。船子已愁箭括水，儿童又指帽儿山。
竹枝词四首时阻风安乡河中
作者：袁宏道
朝代：明

侬家生长在河干，夫婿如鱼不去滩。冬夜趁霜春趁水，芦花被底一生寒。
竹枝词四首时阻风安乡河中
作者：袁宏道
朝代：明

武溪葱翠独称梁，正望黄山一点苍。三日风头两日雨，谢公昨夜拜梁王。
竹香
作者：袁宏道
朝代：明

噀雨拖烟湿几丛，空阶十亩月玲珑。但凭一抺高寒气，洗尽千稍艳粉风。深院鹤醒人去后，孤云僧老鼻观中。松花柏子差相得，才有微芬也不同。削尽秾华是此君，碧栏银沼醉氤氲。全凭出格幽微韵，体出无声大古文。定里只消风引月，梦来唯觉水依云。袜材写尽湖州派，清冷知他闻不闻。
竹香·其一
作者：袁宏道
朝代：明

噀雨拖烟湿几丛，空阶十亩月玲珑。但凭一抺高寒气，洗尽千稍艳粉风。深院鹤醒人去后，孤云僧老鼻观中。松花柏子差相得，才有微芬也不同。
竹香·其二
作者：袁宏道
朝代：明

削尽秾华是此君，碧栏银沼醉氤氲。全凭出格幽微韵，体出无声大古文。定里只消风引月，梦来唯觉水依云。袜材写尽湖州派，清冷知他闻不闻。
第一泄
作者：袁宏道
朝代：明

踏人肩而行，次第乃得过。射眼风丝飞，置足山毛破。局身缒草移，定踹盘泥坐。五水势高低，千峰身顿挫。路荒雨气腥，树老班皮裹。度岭羡猿轻，投崖愁虎饿。常恐决性命，归来始相贺。
第五泄
作者：袁宏道
朝代：明

银河夜长天堤绽，空中现出琉璃变。电布云奔一派垂，山都昼吼白龙战。四壁阴阴吹雨足，画峦活舞玲珑玉。天孙夜夜踏歌来，一曲飞珠二万斛。
答内
作者：袁宏道
朝代：明

少年读书求富贵，白手青云能自致。屈首空云事已成，到头转觉官无味。一尺刚肠五尺身，我非儿女宁拜人。莱子有妻终是隐，原宪无病莫忧贫。我腕如绵面似纸，未得一钱先羞死。书生无才不解贪，不是将身比秋水。
答徐伯润
作者：袁宏道
朝代：明

客径草许长，多君不忘故。珍重品字书，斜封三尺素。问我客何方，昨日西兴渡。问我友朋谁，多半鸥与鹭。东西南北人，飘落等飞絮。一叶会冲风，再问知何处。
答李子髯
作者：袁宏道
朝代：明

若问文章事，应须折此心。中原谁掘起，陆地看平沉。矫矫西京气，洋洋大雅音。百年堪屈指，几许在词林。草昧推何李，闻知与见知。机轴虽不异，尔雅良足师。后来富文藻，诎理竞修辞。挥斤薄大匠，裹足戒旁岐。模拟成俭狭，莽荡取世讥。直欲凌苏柳，斯言无乃欺。当代无文字，闾巷有真诗。却活一壶酒，携君听竹枝。
筼筜谷七夕露坐
作者：袁宏道
朝代：明

山亭漠漠冷秋烟，只在悬藤古石边。眼里何曾离好竹，耳中恰似有鸣泉。稍开僻径通斜月，坐看明河忆去年。巴水正长天正阔，绿杨门外有酤船。
繁台张昭甫给谏竹居王孙邀饮留别
作者：袁宏道
朝代：明

白果青蔬劳远程，高台倾矣曲池平。沙田似雪耘枯冢，柿子如丹缀土城。古渍有无遗宋岳，监门应否识侯生。欲知别后愁多少，试检霜毛添几茎。
纪宦
作者：袁宏道
朝代：明

薄宦经年许，心精好欲慵。诗书攻俗讳，耳目信尘封。生女从呼囡，学音渐是侬。令吴何所有，震泽两高峰。
纪梦末句迟之德州诗
作者：袁宏道
朝代：明

一尺残膏到晓明，五更霜里万千情。依稀梦得迟之句，红映楼台绿映城。
经下邳
作者：袁宏道
朝代：明

诸儒坑尽一身馀，始觉秦家网目疏。枉把六经灰火底，桥边犹有未烧书。
经太华
作者：袁宏道
朝代：明

天地如文人，精华不可刊。而其秀杰气，常在水与山。华山翠天表，五岳让高寒。当其匠意时，百灵穷肺肝。琢以月天斤，洗以银浦澜。抺以洪濛烟，照以日月丸。十二楼五城，处处映青鬟。尝恐诸仙人，鹤辔憩此间。天风刷毛羽，千里佩珊珊。昔闻华山名，今见华山貌。何时陟微茫，遍偿宿所好。手搴青芙蓉，玉女隔花笑。数尽仙掌文，唤醒希夷觉。少时耽子墨，颇识徐熙妙。幅绢对青山，临崖亲写照。不取色态妍，唯求神骨肖。俗黛与凡霞，无事点幽奥。断岩著孙登，虚空发清啸。
经太华·其一
作者：袁宏道
朝代：明

天地如文人，精华不可刊。而其秀杰气，常在水与山。华山翠天表，五岳让高寒。当其匠意时，百灵穷肺肝。琢以月天斤，洗以银浦澜。抺以洪濛烟，照以日月丸。十二楼五城，处处映青鬟。尝恐诸仙人，鹤辔憩此间。天风刷毛羽，千里佩珊珊。
经太华·其二
作者：袁宏道
朝代：明

昔闻华山名，今见华山貌。何时陟微茫，遍偿宿所好。手搴青芙蓉，玉女隔花笑。数尽仙掌文，唤醒希夷觉。少时耽子墨，颇识徐熙妙。幅绢对青山，临崖亲写照。不取色态妍，唯求神骨肖。俗黛与凡霞，无事点幽奥。断岩著孙登，虚空发清啸。
结客少年场行
作者：袁宏道
朝代：明

结交遍四海，乡人无半识。耻纳无意儒，宁结有心贼。白手一布衣，喜怒关通塞。将相每在门，望气如望职。易卜天昏晴，难候君颜色。头颅可掷人，一顾不可得。
绿云庵为苍麓禅人题
作者：袁宏道
朝代：明

天女乘空洒蓝水，秋云染就层山里。泻地稍天万尺长，客雾邮风二十里。筼筜谷前君山侧，水冷山枯行不得。藤花格子竹方床，眼里丛梢如旧识。
罗隐南王章甫小集斋中说旧事偶成
作者：袁宏道
朝代：明

汉江秋净石粼粼，黄鹤楼高不见尘。今日楼台归劫火，眼中犹聚上楼人。万瓦如鳞绣作堆，别山重见秃翁来。晴川阁下南条水，一日同君荡几回。珠楼曲曲贮仙娃，一带风窗十里纱。记得中和门外路，女墙东去是他家。廨居逼近紫微堂，白火青烟五尺床。铃柝夜寒听不得，鸡鸣先起著衣裳。
罗隐南王章甫小集斋中说旧事偶成·其一
作者：袁宏道
朝代：明

汉江秋净石粼粼，黄鹤楼高不见尘。今日楼台归劫火，眼中犹聚上楼人。
罗隐南王章甫小集斋中说旧事偶成·其三
作者：袁宏道
朝代：明

珠楼曲曲贮仙娃，一带风窗十里纱。记得中和门外路，女墙东去是他家。
罗隐南王章甫小集斋中说旧事偶成·其二
作者：袁宏道
朝代：明

万瓦如鳞绣作堆，别山重见秃翁来。晴川阁下南条水，一日同君荡几回。
罗隐南王章甫小集斋中说旧事偶成·其四
作者：袁宏道
朝代：明

廨居逼近紫微堂，白火青烟五尺床。铃柝夜寒听不得，鸡鸣先起著衣裳。
美人临镜
作者：袁宏道
朝代：明

一片湖州水，吹光到晓堂。暗规时世样，校取浅深妆。山髻平分叠，宫眉与斗长。常时樈掠罢，背底立何郎。强起淹馀睡，柔多艳亦多。笑时添两靥，恨至叠双蛾。印指生寒晕，分钗割水波。休将月月比，仙子不如他。野艳云争出，幽閒萼并头。分明呈舞态，只是欠歌喉。西子不离水，绿珠长在楼。娥英若令见，匣取洞庭秋。百看百如意，随他作笑颦。回钗生溜影，分耀及旁人。睡少添自重，思多理注频。面光滑似水，脂粉不如尘。
美人临镜·其一
作者：袁宏道
朝代：明

一片湖州水，吹光到晓堂。暗规时世样，校取浅深妆。山髻平分叠，宫眉与斗长。常时樈掠罢，背底立何郎。
美人临镜·其三
作者：袁宏道
朝代：明

野艳云争出，幽閒萼并头。分明呈舞态，只是欠歌喉。西子不离水，绿珠长在楼。娥英若令见，匣取洞庭秋。
美人临镜·其二
作者：袁宏道
朝代：明

强起淹馀睡，柔多艳亦多。笑时添两靥，恨至叠双蛾。印指生寒晕，分钗割水波。休将月月比，仙子不如他。
美人临镜·其四
作者：袁宏道
朝代：明

百看百如意，随他作笑颦。回钗生溜影，分耀及旁人。睡少添自重，思多理注频。面光滑似水，脂粉不如尘。
美人睡起词
作者：袁宏道
朝代：明

莺舌般般学人语，隔溪唤醒厌春女。宝枕花酣龙脑云，粉香晕透猩红雨。花前软步询鹦鹉，欢醉归来时几许。开妆重点圣檀心，夜明帘外金沙吐。
胡孙愁
作者：袁宏道
朝代：明

仄岭东移半尺苔，如何横度碧崔嵬。上头若有朝三叟，料得胡孙也喜来。
自从行别袁水部
作者：袁宏道
朝代：明

自从龙门称千里，天下风流属袁氏。以兹仙郎复檀名，依然弹冠粉署里。我见行馆沙市傍，市上桃花照春浪。章华绕路幽兰笑，巫峡趋门玉练长。主人经年忽回首，父老相赠一卮酒。游今争勒羊公碑，商妇共挽遗爱柳。龙洲江上一片石，髣髴留君向君揖。甲帐开时云不流，锦帆过处香犹袭。傲然一舸下江浦，直到浔阳九折处。湘娥绿粉扫晴烟，小孤云鬟逗秋雨。三湘九江昔所悲，长沙曾此别东篱。我今与子忝同谱，别意悠悠谁与吐。君不见四世五公声名极，青眼望君君努力。
至日集山响斋送陶孝若谕祁门限韵
作者：袁宏道
朝代：明

时节回燕谷，家山问渚宫。头颅将化雪，腰领渐成弓。郑草终为带，杨经竟是虫。瓶无濡鬣水，笔有怒鹏风。古道水添石，寒崖翠倚枫。门前端木过，瓢里子渊空。白脯聊从俗，青襟解恼公。四箴书两壁，二礼语诸蒙。皱瘦多盈袖，芎藭尽入笼。廪人供麝墨，月俸买肌红。小史髭皆皓，邻斋耳未聪。萧然心澹远，自振乃孤蓬。梦回青草峡，人远细腰宫。意气争欣锷，文章宝大弓。白头耽月露，苍简注鱼虫。墨老研秦土，衣宽变鲁风。苔文镌翠壁，兰楫十丹枫。山市烟如滴，溪潭影似空。饮猿知接臂，言鸟解呼公。门下疑夫子，吴中怪阿蒙。异书搜古穴，珍茗出筠笼。北海林中白，彭宣座上红。拔钗妻子怒，识字小儿聪。著述门常掩，微风语断蓬。马上千盘岭，中山数仞宫。词场犹负弩，文战忍韬弓。韵减石家醋，仙成脉望虫。长官天子谚，乡里大王风。水影皆涵岫，人家尽树枫。烧松云满市，登阁翠流空。山鸟呼閒客，奇峰礼上公。鱼胞真自别，龙尾珼相蒙。谢屐常移齿，张髯免入笼。夜泉频点白，晓露自研红。古鼎时留目，蛮音每塞聪。读书师仲蔚，三径任高蓬。
至日集山响斋送陶孝若谕祁门限韵·其一
作者：袁宏道
朝代：明

时节回燕谷，家山问渚宫。头颅将化雪，腰领渐成弓。郑草终为带，杨经竟是虫。瓶无濡鬣水，笔有怒鹏风。古道水添石，寒崖翠倚枫。门前端木过，瓢里子渊空。白脯聊从俗，青襟解恼公。四箴书两壁，二礼语诸蒙。皱瘦多盈袖，芎藭尽入笼。廪人供麝墨，月俸买肌红。小史髭皆皓，邻斋耳未聪。萧然心澹远，自振乃孤蓬。
至日集山响斋送陶孝若谕祁门限韵·其三
作者：袁宏道
朝代：明

马上千盘岭，中山数仞宫。词场犹负弩，文战忍韬弓。韵减石家醋，仙成脉望虫。长官天子谚，乡里大王风。水影皆涵岫，人家尽树枫。烧松云满市，登阁翠流空。山鸟呼閒客，奇峰礼上公。鱼胞真自别，龙尾珼相蒙。谢屐常移齿，张髯免入笼。夜泉频点白，晓露自研红。古鼎时留目，蛮音每塞聪。读书师仲蔚，三径任高蓬。
至日集山响斋送陶孝若谕祁门限韵·其二
作者：袁宏道
朝代：明

梦回青草峡，人远细腰宫。意气争欣锷，文章宝大弓。白头耽月露，苍简注鱼虫。墨老研秦土，衣宽变鲁风。苔文镌翠壁，兰楫十丹枫。山市烟如滴，溪潭影似空。饮猿知接臂，言鸟解呼公。门下疑夫子，吴中怪阿蒙。异书搜古穴，珍茗出筠笼。北海林中白，彭宣座上红。拔钗妻子怒，识字小儿聪。著述门常掩，微风语断蓬。
至日集山响斋送陶孝若谕祁门限韵·其二
作者：袁宏道
朝代：明
体裁：五言排律

梦回青草峡，人远细腰宫。意气争訢锷，文章宝大弓。白头耽月露，苍简注鱼虫。墨老研秦土，衣宽变鲁风。苔文镌翠壁，兰楫十丹枫。山市烟如滴，溪潭影似空。饮猿知接臂，言鸟解呼公。门下疑夫子，吴中怪阿蒙。异书搜古穴，珍茗出筠笼。北海林中白，彭宣座上红。拔钗妻子怒，识字小儿聪。著述门常掩，微风语断蓬。
舟中
作者：袁宏道
朝代：明

白鸟当窗坐，青山映水行。看云诸态冷，吊古百愁生。近海鱼争大，邻淮酒欲清。长亭不可数，回首吕梁城。
舟中
作者：袁宏道
朝代：明

莫自夸强项，逢人且折腰。微生信坎止，作吏也逍遥。山月领归棹，江云凑晚潮。古来差快意，唯有一王乔。
舟中偶成
作者：袁宏道
朝代：明

何云贱胜贵，贱死悲易止。何云顽胜智，顽者多寿死。暗女与妍天，相去不盈起。欲得截忧愁，先须断欢喜。行年三十馀，稍稍窥兹理。视官如舍邮，等子于衣履。舍邮非不住，断不悲移徙。衣履非不著，无心计华侈。深谷既悭缘，闹途且停趾。出世我不能，免作劳薪尔。冶媱岂不见，见之如青峦。丝肉岂不听，听之如鸣湍。听水无荡思，爱山无热颜。辟如怀抱儿，絜手弄金丸。山鸡眩其影，竟死白波间。
舟中偶成·其一
作者：袁宏道
朝代：明

何云贱胜贵，贱死悲易止。何云顽胜智，顽者多寿死。暗女与妍天，相去不盈起。欲得截忧愁，先须断欢喜。行年三十馀，稍稍窥兹理。视官如舍邮，等子于衣履。舍邮非不住，断不悲移徙。衣履非不著，无心计华侈。深谷既悭缘，闹途且停趾。出世我不能，免作劳薪尔。
舟中偶成·其二
作者：袁宏道
朝代：明

冶媱岂不见，见之如青峦。丝肉岂不听，听之如鸣湍。听水无荡思，爱山无热颜。辟如怀抱儿，絜手弄金丸。山鸡眩其影，竟死白波间。
舟中元夕偶谈郡中旧事
作者：袁宏道
朝代：明

又见一回圆，长江净可怜。稍谈朝野事，递语盛衰缘。万井浓华歇，孤灯沙雪前。瓶梅香楚楚，似欲嬲枯禅。
舟中同黄绮石沈广乘汤陆赋
作者：袁宏道
朝代：明

天上飞王舄，人间附郭舟。霞光晴入市，云气晚成楼。肝胆皆知尽，腰肢各未休。浮生尚五斗，空复念沧洲。
舟中听王姬弹琴
作者：袁宏道
朝代：明

懒把腰肢学小蛮，凉云初月淡垂鬟。携君却好青山去，三峡流泉在指间。
舟中夜话赠马元龙
作者：袁宏道
朝代：明

十年不作沙头客，旧时昵好头尽白。偶然湖海订新知，久语寒泉落幽石。白沙著月水澄天，一面吴绡滑令碧。垆声沸尽火销灰，不觉西窗堕寒魄。世儿啾啾弄吻舌，豆火不光他自窄。等閒搩手量青天，枉把虚空记寻尺。天池九万自乘风，不以蜩鸠损劲翮。
舟中寄江进之得珠帘字
作者：袁宏道
朝代：明

一月探会稽，二月了西湖。五日登西目，十日瞰天都。醉中逢山神，长笑捋其须。渴饮仙人浆，寒分王女襦。奚囊虽小狭，所贮尽奇珠。世无售珠人，欲开复踟蹰。前者道新安，有客貌类胡。发箧玩三日，略以宝其肤。具眼非无人，要与慧眼殊。持此试江郎，江郎售也无。一病袁小安，五载江犹淹。宦味朝朝尽，乡思刻刻添。有愁到眉棱，无工削爪尖。枕书调倦眼，照影镊霜髯。东斋草满径，西堂灰一帘。鼠子溺书箧，侍儿匿牙签。少妇乞画眉，双腕痛花佥。管城头转秃，空闺笑无盐。俗吏貌态工，末世礼法严。饶他潘与陶，风流岂得兼。
舟中寄江进之得珠帘字·其一
作者：袁宏道
朝代：明

一月探会稽，二月了西湖。五日登西目，十日瞰天都。醉中逢山神，长笑捋其须。渴饮仙人浆，寒分王女襦。奚囊虽小狭，所贮尽奇珠。世无售珠人，欲开复踟蹰。前者道新安，有客貌类胡。发箧玩三日，略以宝其肤。具眼非无人，要与慧眼殊。持此试江郎，江郎售也无。
舟中寄江进之得珠帘字·其二
作者：袁宏道
朝代：明

一病袁小安，五载江犹淹。宦味朝朝尽，乡思刻刻添。有愁到眉棱，无工削爪尖。枕书调倦眼，照影镊霜髯。东斋草满径，西堂灰一帘。鼠子溺书箧，侍儿匿牙签。少妇乞画眉，双腕痛花佥。管城头转秃，空闺笑无盐。俗吏貌态工，末世礼法严。饶他潘与陶，风流岂得兼。
舟中望黄山
作者：袁宏道
朝代：明

识面二十年，登临才半次。濡雨出层岚，未曾留一字。青山笑主人，何事近相易。墨潘汗巉岏，数尽他家事。主人忽沉想，为君搆幽丽。兀然三四峰，反覆无可记。孱陵一万家，家家立生翠。倍远倍高寒，淡冶如秋睡。昔我登郡楼，微芒见葱髻。越三峡而南，千里尽平地。见培塿则喜，何况发姿媚。见色不见山，此是山三昧。
舟中看月仍用前韵
作者：袁宏道
朝代：明

阴？如不扫，风伯有常刑。楼阁云初坼，玻璃魄乍经。沙容兼雪看，垆响入泉听。近阁梅题逊，横江鹤姓丁。诗魂将化石，霜颖发于硎。河鼓呈天练，蛟宫匝冷腥。夜光辞岭蛤，舍利泻吴瓶。窈窕宫腰国，仓琅帝子扃。穿林眠冻兕，触苇叫寒鸰。濯足求清濑，刚肠恶浊泾。
舟中看月仍用前韵
作者：袁宏道
朝代：明
体裁：五言排律

阴�如不扫，风伯有常刑。楼阁云初坼，玻璃魄乍经。沙容兼雪看，垆响入泉听。近阁梅题逊，横江鹤姓丁。诗魂将化石，霜颖发于硎。河鼓呈天练，蛟宫匝冷腥。夜光辞岭蛤，舍利泻吴瓶。窈窕宫腰国，仓琅帝子扃。穿林眠冻兕，触苇叫寒鸰。濯足求清濑，刚肠恶浊泾。
舟中逢周行可
作者：袁宏道
朝代：明

君是滕元发，长舠破浪来。入群瞻岳岳，顾水影䰄䰄。黄石曾窥奥，稠林每乱才。通侯画地取，筠管亦何哉。
舟中除夕忆李安人
作者：袁宏道
朝代：明

客里逢除夕，灯前少故人。乍如云没海，忽似影离身。满褶衣衫泪，半年河渚尘。井枯泉脉在，栋老燕巢新。
舟中风雪迟苏潜夫游玉泉不至和客韵
作者：袁宏道
朝代：明

立尽寒枝影，佳人窅不来。掀帷抛断梦，拨箸写残灰。南郭频愁籁，东林每忆雷。树髡啼獝狖，云冻失丘魁。江潝奔澜叠，山流腻绿颓。精灵凭化骨，神力假于䰄。一扫狂霾去，千峰万岭梅。积阴负故腊，莽莽压天来。白马酸冰渡，苍猊死冻灰。祝晴频梦大，诅雨孰鞭雷。拨闷凭毛氏，浇寒命草魁。垂头花拥肿，裹絮衲隳颓。看帖遮愁眼，嘘天鼓怒䰄。青娥隔带水，负我一窗梅。
舟中风雪迟苏潜夫游玉泉不至和客韵·其一
作者：袁宏道
朝代：明

立尽寒枝影，佳人窅不来。掀帷抛断梦，拨箸写残灰。南郭频愁籁，东林每忆雷。树髡啼獝狖，云冻失丘魁。江潝奔澜叠，山流腻绿颓。精灵凭化骨，神力假于䰄。一扫狂霾去，千峰万岭梅。
舟中风雪迟苏潜夫游玉泉不至和客韵·其二
作者：袁宏道
朝代：明

积阴负故腊，莽莽压天来。白马酸冰渡，苍猊死冻灰。祝晴频梦大，诅雨孰鞭雷。拨闷凭毛氏，浇寒命草魁。垂头花拥肿，裹絮衲隳颓。看帖遮愁眼，嘘天鼓怒䰄。青娥隔带水，负我一窗梅。
舟行黄金口同散木王回饮
作者：袁宏道
朝代：明

乡落也陶然，篱花古岸边。田翁扪虱坐，溪女带竿眠。小港芦租户，低仓米税船。河刀与生酒，兴剧不论钱。
般若台为无怀上人作
作者：袁宏道
朝代：明

般若禅人晓禅味，辟如屋底看山翠。又如人持京师书，虽不是香有香气。荒台老骨一片青，风吹日炙石文腥。携将三百溪藤纸，摩取四十二章经。
良乡道中忆弟
作者：袁宏道
朝代：明

同调古无有，相怜今亦稀。如何万里去，又作两行飞。孤塔冲人立，寒云并马归。长安三月里，好得看轻肥。
艳歌
作者：袁宏道
朝代：明

鹊尾唾兰烟，灰冷烟不灭。东风多少愁，吹落谢豹血。郎寄鲳鱼子，妾寄西施舌。花开不待人，青春忍相别。
节寿篇
作者：袁宏道
朝代：明

三十年藐诸，一顾一呜咽。泪湿琐窗花，红紫也成雪。穷巷苦书声，孤釭语寒铁。敝帙三五箱，字字殷痕血。垂老课儿官，霜花冷白发。湘湖千顷莼，不敢饷儿侄。母贞益子廉，源清者流洁。辟如干霄筠，稚笋亦高节。翚锦落天花，万古水潭热。乡邦传盛事，似作昔贤说。试检孀娥编，女史难为烈。立孤丈夫难，何况妇也只。裹泪看零丁，忍作山头石。熊窗闭孤影，几曾见天碧。夜雨丝络声，穷巷丘轲籍。尺楚起雏皇，长风老劲翮。五载萧山令，空斋类禅客。近雪无缁流，何况霜自白。
节寿篇·其一
作者：袁宏道
朝代：明

三十年藐诸，一顾一呜咽。泪湿琐窗花，红紫也成雪。穷巷苦书声，孤釭语寒铁。敝帙三五箱，字字殷痕血。垂老课儿官，霜花冷白发。湘湖千顷莼，不敢饷儿侄。母贞益子廉，源清者流洁。辟如干霄筠，稚笋亦高节。翚锦落天花，万古水潭热。乡邦传盛事，似作昔贤说。试检孀娥编，女史难为烈。
节寿篇·其二
作者：袁宏道
朝代：明

立孤丈夫难，何况妇也只。裹泪看零丁，忍作山头石。熊窗闭孤影，几曾见天碧。夜雨丝络声，穷巷丘轲籍。尺楚起雏皇，长风老劲翮。五载萧山令，空斋类禅客。近雪无缁流，何况霜自白。
芜湖舟中同范长白念公看月
作者：袁宏道
朝代：明

夜深蕉帢带寒澌，隔水青梧辨露枝。问取无心老衲子，几人消得幻琉璃。夜泉香锻石垆红，听尽寒松带雪风。算取人间几月子，江心瓯面复瓶中。青山不改黛螺春，孤閤娉婷是女神。一脔秋光半匣水，人间多少热忙人。
芜湖舟中同范长白念公看月·其一
作者：袁宏道
朝代：明

夜深蕉帢带寒澌，隔水青梧辨露枝。问取无心老衲子，几人消得幻琉璃。
芜湖舟中同范长白念公看月·其三
作者：袁宏道
朝代：明

青山不改黛螺春，孤閤娉婷是女神。一脔秋光半匣水，人间多少热忙人。
芜湖舟中同范长白念公看月·其二
作者：袁宏道
朝代：明

夜泉香锻石垆红，听尽寒松带雪风。算取人间几月子，江心瓯面复瓶中。
花朝即事
作者：袁宏道
朝代：明

雨过庭花好，开尊亦自幽。不知今夕醉，消得几年愁。一朵新红甲，四筵半白头。久知行乐是，老矣复何求。
花朝和坡公韵
作者：袁宏道
朝代：明

丝丝新柳飏堤门，早晚南村又北村。风信煖寒观树色，药苗深浅记竿痕。行来渐觉姑绒重，静里频将奼火温。是物逢春皆作语，子规未必是啼魂。
花朝日伯修初度
作者：袁宏道
朝代：明

红花点点灼青树，开尊正值花无数。不知庚甲是何年，但道桃花开几度。玉堂署里课葵蔬，鸳鷟池边领鸥鹜。新年诗兴更勃勃，墨汁淋漓染绢素。惊雷忽发万山芽，俊鹰陡落平原兔。一束牛腰足自骄，九陌飞尘何所慕。花下兄弟睦州禅，梦中烟月油江渡。拟把天竿随丈人，不向天家作师傅。
花朝日呈伯修
作者：袁宏道
朝代：明

垆气薰高阁，歌声绕细厨。桂尊清且满，坐客美而都。共唱三妇艳，同开百子图。主人将夜饮，傍晚禁啼乌。宛转花如结，差池燕似知。佳人炊寿饼，童子按新辞。珠履散还聚，兰膏尽复吹。青轩红丽蕊，第一好天时。
花朝日呈伯修·其一
作者：袁宏道
朝代：明

垆气薰高阁，歌声绕细厨。桂尊清且满，坐客美而都。共唱三妇艳，同开百子图。主人将夜饮，傍晚禁啼乌。
花朝日呈伯修·其二
作者：袁宏道
朝代：明

宛转花如结，差池燕似知。佳人炊寿饼，童子按新辞。珠履散还聚，兰膏尽复吹。青轩红丽蕊，第一好天时。
花朝日白苏斋看梅
作者：袁宏道
朝代：明

一倍惜花时，寒香滴酒卮。幸依无事客，且喜不蟠枝。近枕通幽梦，安禅伴净尼。未知白苏老，酬唱几番诗。
花朝月下泛舟限四韵
作者：袁宏道
朝代：明

练水拍平桥，流连暮复朝。都将花岁月，收入酒科条。溪閤千场笑，风柯十里腰。玲珑歌莫止，面上怕红消。
花烛诗为顾小侯所建作时所建娶妇巳五年
作者：袁宏道
朝代：明

灯煤和就染双眉，想得春窗欲曙时。只为顾家妇大好，五年尚赠合欢诗。百合香焚百子罗，秋江如面柳如蛾。侯家夫婿杨家女，占却人天福许多。
花烛诗为顾小侯所建作时所建娶妇巳五年·其一
作者：袁宏道
朝代：明

灯煤和就染双眉，想得春窗欲曙时。只为顾家妇大好，五年尚赠合欢诗。
花烛诗为顾小侯所建作时所建娶妇巳五年·其二
作者：袁宏道
朝代：明

百合香焚百子罗，秋江如面柳如蛾。侯家夫婿杨家女，占却人天福许多。
苍龙岭
作者：袁宏道
朝代：明

瑟瑟秋涛谷底鸣，扶摇风里一毛轻。半生始得惊人事，撒手苍龙岭上行。
苏潜夫侍御买燕姬为赋合欢诗
作者：袁宏道
朝代：明

黛螺香里惠文冠，消尽青霜铁面寒。恰似江南花鸟手，画将树棘傍兰兰。夜深犹未解明珰，争奈呻吟老孟光。兰火渐昏衣渐缓，袖花微带橘陈香。灯前小语背流苏，偷看封章就也无。花外日高屏扇掩，府中未省有啼乌。西台御史气如云，白简霜飞海外闻。归去海棠花下语，却妨鹦鹉作弹文。
苏潜夫侍御买燕姬为赋合欢诗·其一
作者：袁宏道
朝代：明

黛螺香里惠文冠，消尽青霜铁面寒。恰似江南花鸟手，画将树棘傍兰兰。
苏潜夫侍御买燕姬为赋合欢诗·其三
作者：袁宏道
朝代：明

灯前小语背流苏，偷看封章就也无。花外日高屏扇掩，府中未省有啼乌。
苏潜夫侍御买燕姬为赋合欢诗·其二
作者：袁宏道
朝代：明

夜深犹未解明珰，争奈呻吟老孟光。兰火渐昏衣渐缓，袖花微带橘陈香。
苏潜夫侍御买燕姬为赋合欢诗·其四
作者：袁宏道
朝代：明

西台御史气如云，白简霜飞海外闻。归去海棠花下语，却妨鹦鹉作弹文。
苦雨
作者：袁宏道
朝代：明

且莫问提壶，春风一半孤。暮云啼滑滑，晓树语呱呱。梦绕飞花社，思牵线柳湖。无方可醉得，浊酒坐灰垆。
苦雨
作者：袁宏道
朝代：明

转觉云沉重，翻疑天苦辛。横将无厌两，淹杀有情春。山作龙钟貌，花如失意人。百钱一斗米，谁与贷官贫。
苦雨吟和曾退如
作者：袁宏道
朝代：明

陵雨无朝夕，呻吟益病妻。床头新墁落，灶下老㜎啼。一室坳堂芥，千家乱水畦。侍儿持茗语，满褶裤花泥。旧势将排砌，新痕又没花。街头眠野鹜，窗上语池蛙。古佛龛生菌，娇儿面有沙。东斋无额字，便可唤浮槎。似道雷焚火，又闻水决墙。哭声来远巷，昏火照方床。小屋苇帘破，邻家苍术香。儿童浪惊喜，檐底有微光。莫是天家乐，轻闻下土哀。九州吹立水，万部役雕雷。地远声难彻，阍高唤不回。巢居与穴处，曾见有唐来。
苦雨吟和曾退如·其一
作者：袁宏道
朝代：明

陵雨无朝夕，呻吟益病妻。床头新墁落，灶下老㜎啼。一室坳堂芥，千家乱水畦。侍儿持茗语，满褶裤花泥。
苦雨吟和曾退如·其三
作者：袁宏道
朝代：明

似道雷焚火，又闻水决墙。哭声来远巷，昏火照方床。小屋苇帘破，邻家苍术香。儿童浪惊喜，檐底有微光。
苦雨吟和曾退如·其二
作者：袁宏道
朝代：明

旧势将排砌，新痕又没花。街头眠野鹜，窗上语池蛙。古佛龛生菌，娇儿面有沙。东斋无额字，便可唤浮槎。
苦雨吟和曾退如·其四
作者：袁宏道
朝代：明

莫是天家乐，轻闻下土哀。九州吹立水，万部役雕雷。地远声难彻，阍高唤不回。巢居与穴处，曾见有唐来。
苦雪戏作
作者：袁宏道
朝代：明

十日不曾开木扉，弓风苦欲弄残威。辜他媚媚明明节，只作团团絮絮飞。琴客己闻将鹤煮，诗翁又诉打花稀。山人欲取画中意，故著红衫戴笠归。
范生善形家言自山西还将归豫章诗以别之
作者：袁宏道
朝代：明

一身直出雁门关，踏遍尧封禹迹还。收拾行縢与笈子，待随徐福上三山。携将双目入云堆，白石苍崖日几回。但得肉山先报我，衲头亲自领僧来。三年掷却皂纱巾，五柳家风一味贫。愿得龙沙休带印，儿孙只作爱山人。
范生善形家言自山西还将归豫章诗以别之·其一
作者：袁宏道
朝代：明

一身直出雁门关，踏遍尧封禹迹还。收拾行縢与笈子，待随徐福上三山。
范生善形家言自山西还将归豫章诗以别之·其三
作者：袁宏道
朝代：明

三年掷却皂纱巾，五柳家风一味贫。愿得龙沙休带印，儿孙只作爱山人。
范生善形家言自山西还将归豫章诗以别之·其二
作者：袁宏道
朝代：明

携将双目入云堆，白石苍崖日几回。但得肉山先报我，衲头亲自领僧来。
荅君御诸作
作者：袁宏道
朝代：明

碧水丹崖不自由，无因阑入会仙楼。布帆饱趁潇湘水，几处青枫黄叶舟。溪鸟溪花尽寄声，花源无路只空行。陶潜老被渔翁误，枉把青山累后生。溪流片片叠春纱，红树前头又一家。寄语青门种瓜叟，种瓜先种枕头瓜。打叠歌鬟与舞裙，九芝堂上气如云。无缘得见金门叟，齿落唇枯嬲细君。
荅君御诸作·其一
作者：袁宏道
朝代：明

碧水丹崖不自由，无因阑入会仙楼。布帆饱趁潇湘水，几处青枫黄叶舟。
荅君御诸作·其三
作者：袁宏道
朝代：明

溪流片片叠春纱，红树前头又一家。寄语青门种瓜叟，种瓜先种枕头瓜。
荅君御诸作·其二
作者：袁宏道
朝代：明

溪鸟溪花尽寄声，花源无路只空行。陶潜老被渔翁误，枉把青山累后生。
荅君御诸作·其四
作者：袁宏道
朝代：明

打叠歌鬟与舞裙，九芝堂上气如云。无缘得见金门叟，齿落唇枯嬲细君。
荅江进之别诗
作者：袁宏道
朝代：明

横将一尺素，写出消魂别。泪深笔波红，情苦绢文裂。事君才两载，相期砺高节。有过必直陈，无忧不共切。密意臭兰旃，奇谈飞金屑。案牍与文史，一一相商决。对客语如绵，当机锋似铁。喜怒性情真，缓急肝肠热。所以小修言，江郎吴令杰。官虽暂时离，交岂中道辍。古井绝回波，深山无化雪。
荅鲁印山见贺新居之作
作者：袁宏道
朝代：明

东亭故宅昔曾过，旋著新花剪旧莎。帘远颇宜低度曲，门宽兼得大张罗。鸠巢唤妇真成拙，瓜屋随身也觉多。试问柳浪湖上柳，几回秋草几春波。
荅龙君御见忆之作君御诗云我家德山不得住故末句云云用博一笑次萹聊为解嘲亦可作一段公案也
作者：袁宏道
朝代：明

云岚已是属閒身，高下青崖日几巡。看尽德山好烟水，只缘不是武陵人。眼前峦壑任高低，身里寻身却是迷。正在武陵溪上住，不须更觅武陵溪。
荅龙君御见忆之作君御诗云我家德山不得住故末句云云用博一笑次萹聊为解嘲亦可作一段公案也·其一
作者：袁宏道
朝代：明

云岚已是属閒身，高下青崖日几巡。看尽德山好烟水，只缘不是武陵人。
荅龙君御见忆之作君御诗云我家德山不得住故末句云云用博一笑次萹聊为解嘲亦可作一段公案也·其二
作者：袁宏道
朝代：明

眼前峦壑任高低，身里寻身却是迷。正在武陵溪上住，不须更觅武陵溪。
荆州前苦雪引
作者：袁宏道
朝代：明

鲛民老困输绡苦，私向龙宫贩云母。百驮夜经瞿唐门，峡鬼骑鱼诉天府。鲛户十窜九囚虏，泪不成珠天帝怒。骨白粉焦委黄泥，至今荆州唯白土。
荆州后苦雪引
作者：袁宏道
朝代：明

东皇放晴亦不恶，何事飞雵巧穿凿。入市不填万井饥，积峡推助江神虐。蔬盘日日嚼冰丝，岂有羊脂充？？。扑窗打幔十日落，千门无路贷金错。厨断烟销牙齿阁，下方自苦天自乐。玉娘斜坐抱双脚，仙官云吏供嘲谑。东海盛醑黄姑酌，天狸夜窃九关钥。倒骑狞龙捶金络，羲和上书翻见缚。丁令无官化飞鹤，吁嗟天公待民何其薄，野人扶曰觅沟壑。
荆州后苦雪引
作者：袁宏道
朝代：明
体裁：古风

东皇放晴亦不恶，何事飞雵巧穿凿。入市不填万井饥，积峡推助江神虐。蔬盘日日嚼冰丝，岂有羊脂充��。扑窗打幔十日落，千门无路贷金错。厨断烟销牙齿阁，下方自苦天自乐。玉娘斜坐抱双脚，仙官云吏供嘲谑。东海盛醑黄姑酌，天狸夜窃九关钥。倒骑狞龙捶金络，羲和上书翻见缚。丁令无官化飞鹤，吁嗟天公待民何其薄，野人扶曰觅沟壑。
荆门道中
作者：袁宏道
朝代：明

山势错隆隆，斜畴苦稼同。看人登迅坂，叱马作聋虫。废驿崩桥石，闲花远坞风。私营与公事，了不到心中。十度麦城道，三分汉寿侯。蛮乡耘土瘦，鬼俗见鸦愁。烈迹穷诸夏，青山让北丘。毗尼称弟子，荤血可能休。
荆门道中·其一
作者：袁宏道
朝代：明

山势错隆隆，斜畴苦稼同。看人登迅坂，叱马作聋虫。废驿崩桥石，闲花远坞风。私营与公事，了不到心中。
荆门道中·其二
作者：袁宏道
朝代：明

十度麦城道，三分汉寿侯。蛮乡耘土瘦，鬼俗见鸦愁。烈迹穷诸夏，青山让北丘。毗尼称弟子，荤血可能休。
荒园独步
作者：袁宏道
朝代：明

寒食春犹烂，东风草自芊。花燃无焰火，柳吐不机绵。宦博人间累，贫遭妻子怜。一官如病旅，直得几缗钱。
薙苇
作者：袁宏道
朝代：明

柳塘三十亩，茭苇翳其半。寒毛与垢瘢，蚀却青娥面。童子厉镰刃，飞光激流电。疾风卷残枯，倏忽青天见。照我池上人，露髻白团扇。芰荷一族风，碧水千丈练。送能入东溪，招鳖过西堰。鳞介授族行，知有蛟龙遁。
藕塘
作者：袁宏道
朝代：明

藕塘风起散花鳞，踏遍溪桥不上尘。饥鹤偶来添半口，浮云忽破现分身。每嫌蕉叶遮帘子，为触番书置净巾。自起浇莎汰白石，清閒赖是不如人。
虎丘
作者：袁宏道
朝代：明

一片千人石，瑩晶若有神。剑光销不尽，留与醉花人。问此石上歌，何如生公说。石若解点头，闻歌亦当彻。
虎丘·其一
作者：袁宏道
朝代：明

一片千人石，瑩晶若有神。剑光销不尽，留与醉花人。
虎丘·其一
作者：袁宏道
朝代：明
体裁：五言绝句

一片千人石，莹晶若有神。剑光销不尽，留与醉花人。
虎丘·其二
作者：袁宏道
朝代：明

问此石上歌，何如生公说。石若解点头，闻歌亦当彻。
虎耳岩逢不二和尚
作者：袁宏道
朝代：明

幽岩幻出支公面，瘦壁玲珑点葱茜。百年一室锁青烟，涧石霜松几回变。师言少日住西山，南内风光眼曾见。武皇七年四月时，搭衣曾上戒坛殿。白头等死入名山，四十三年若流电。榔梅插得大十围，又见曾孙头似霰。夜深屈指数朝贤，青山阅人如邮传。元美伯玉今在无，可惜聪明死编撰。
虾䱉行
作者：袁宏道
朝代：明

虾䱉出潢潦，道逢东海使。鱼服而介身，呷浪以相戏。物微恐见侵，跳波争努臂。东陂招能兄，西溪唤螺弟。水虫万馀种，各各条兵议。聚族鼓鳞鬣，不能当一嚏。
蛙饮叹
作者：袁宏道
朝代：明

众蛙强饮角雄雌，怒腮鼓腹入清池。池面不减一涓滴，千众蹒跚醉淋漓。学宫老儒课童子，长头短项叫相随。蒲根荇底互嘲笑，我吻犹燥汝不支。白龙鱼服过而语，汝辈虽饮奚以为。众蛙曹怒呼其侣，波心跳掷如熊罴。前驱大腹后丁尾，鼓角虽雄剑戟疲。白龙一呷池水渴，诸蛙骇愕号且驰。聚族隐姓人污泥，羞教东海见涔蹄。
裕陵陪祀示潘尚宝王太学弟小修
作者：袁宏道
朝代：明

长陵一声钟，百官？革厉。雷鸣集簪裳，空山醒龙蜕。明月度攲峦，凹影落虚砌。炬光烁松枝，千鸟展平翅。红绶老史官，閒语先朝事。屈指鼎湖年，仙人几回泪。
裕陵陪祀示潘尚宝王太学弟小修
作者：袁宏道
朝代：明
体裁：古风

长陵一声钟，百官�革厉。雷鸣集簪裳，空山醒龙蜕。明月度攲峦，凹影落虚砌。炬光烁松枝，千鸟展平翅。红绶老史官，閒语先朝事。屈指鼎湖年，仙人几回泪。
襄阳道中逢龙君御君御节镇西宁便道省太夫人
作者：袁宏道
朝代：明

征马隔林鸣，双旌忽背行。白头橑远梦，红树促归程。银管书生去，铁衣老将迎。羌胡知姓字，檄草在边城。
西施山
作者：袁宏道
朝代：明

西施山，一片土。不惜金作城，贮此如花女。越王跪进衣，夫人亲蹋鼓。买死倾城心，教出迷天舞。一舞金间崩，再舞苏台拆。槌山作馆娃，舞袖犹嫌窄。舞到夫差愁破时，越兵潜渡越来溪。
西来僧云平倩初病痹今已痊复志喜
作者：袁宏道
朝代：明

西望嘉陵信，迢迢半影鸿。黄州元不死，白傅已无风。小近临邛黛，新开郫酒筒。僧言真实否，吾欲让庞公。
西林庵为从石上人题
作者：袁宏道
朝代：明

西林禅人东林弟，朝作新诗暮作偈。将禅比诗不争多，色里胶青水中味。室中枯坐一绳床，窗风吹出沈香气。
西阊女儿歌
作者：袁宏道
朝代：明

西阊女儿芳菲早，秾华一树为君老。根株憔悴可惜人，和枝生折鸳鸯草。东风一夜䠞娄水，又逐王家双燕子。莫道杨花无定踪，吹来还入旧窠里。
见宫监走马
作者：袁宏道
朝代：明

苜蓿风高万马齐，东华门里映花嘶。平明挟弹西园去，白日晴翻碧玉蹄。
观卢岩寺瀑布
作者：袁宏道
朝代：明

百尺烟中紫翠分，水光摇日雪纷纷。长风碎曳千年石，飞雨斜侵半壁云。涧底有人穿洞出，山间投砾隔村闻。仙家只在深岚里，松腹犹存鸟篆文。洞门长是带云关，竹杖深穿香叆间。醉里放杯眠涧水，梦中和雨入卢山。霞光射壁残碑出，松影流阶处士还。潭下老龙呼不起，携将新月过烟鬟。
观卢岩寺瀑布·其一
作者：袁宏道
朝代：明

百尺烟中紫翠分，水光摇日雪纷纷。长风碎曳千年石，飞雨斜侵半壁云。涧底有人穿洞出，山间投砾隔村闻。仙家只在深岚里，松腹犹存鸟篆文。
观卢岩寺瀑布·其二
作者：袁宏道
朝代：明

洞门长是带云关，竹杖深穿香叆间。醉里放杯眠涧水，梦中和雨入卢山。霞光射壁残碑出，松影流阶处士还。潭下老龙呼不起，携将新月过烟鬟。
观音庵为一心隐斋上人题
作者：袁宏道
朝代：明

古鎗百斛沸春雪，衲子如云谢不得。堂头拊脾饭头饥，军持每注珠泉竭。室中夜语秋花坠，举世三写乌焉字。难将真药苦投人，衲衣偷裹菩萨泪。宴息六度万行场，敷演水月空花戏。观音妙法最难思，山僧功德不可议。
话无言上人方丈
作者：袁宏道
朝代：明

秋子拨秋烟，堂头二十年。还君半面识，乞我一蠡禅。石壁分窗看，松风对榻眠。浮生成泛泛，俱有雪毛县。
诸暨县
作者：袁宏道
朝代：明

近水多鱼稻，依山即市廛。野人朝闭户，溪女夜牵船。俗健惟贪讼，田宽务积钱。僻居游辙少，客到也喧传。
诸衲见过
作者：袁宏道
朝代：明

閒即过东皋，衲衣对酒糟。袖中怀米帖，花底读离骚。箔卷垆烟细，窗寒石累高。负家无可供，沚水与溪毛。
诸衲送至江干自嘲
作者：袁宏道
朝代：明

油江渡，二十年中五番去。餐云醉石几经春，毕竟驱上长安路。油江上，柳如云，江若有知应移文。隔溪老衲笑且话，塞耳喧呼如不闻。
读书
作者：袁宏道
朝代：明

拭却韦编尘，衣冠对古人。著来皆肺腑，道破益精神。把斧樵珠玉，恢纲网凤麟。拟将半尺帚，匝地扫荆蓁。
谢于楚由川入楚将东归歙复北上有姬在燕也
作者：袁宏道
朝代：明

蹄轮汨汨几曾间，鬓发萧骚尘满颜。卷里携来三峡水，梦中吟去九华山。一江春月浮轻舸，万树浓花念小鬟。世态饱经咸苦尽，争如归卧酒垆间。
谢于楚陶孝若见访柳浪得风字
作者：袁宏道
朝代：明

交游南壮总成翁，忽地相逢柳浪中。细雨小添浇药水，落花时逐渡溪风。长堤云卷千丝碧，高阁霞舒十里红。七载东皋唯颂酒，知君犹念老无功。
谢公伯子京兆君时年七十趋走膝下有若稚子凡谢公拜起俯仰皆京兆君扶之
作者：袁宏道
朝代：明

碧瞳红颊照霜明，尚父前头倚杖行。七十老翁犹膝下，为人争不羡为兄。
谢在杭钟樊桐诸凡集郊外
作者：袁宏道
朝代：明

百晤百回新，肝肠绝少尘。未言先侧耳，每笑必伤神。落翠沾行帢，空罂惑醉人。石潭清到底，信手出纤鳞。
谢鲁印山惠舟兼荅来什
作者：袁宏道
朝代：明

白鹄飞来油口滨，尺书衔得自脩鳞。凭将贮月笼烟水，泛我轻云冷石身。濯足且呼回道士，浣花先约杜诗人。鉴湖一曲幽如许，贺老终当作近邻。
谷日小集五弟春草堂得谷字限韵
作者：袁宏道
朝代：明

七尺捐酒杯，一笑三万六。红袖间缁衫，烟水叠丝肉。花光薰冷云，溪纹纬春縠。宁为去水鸥，不作在樊鹄。帘波捲青天，高空堕寒玉。铁板鹍鸡弦，长歌倚脩目。柳浪千本柳，腰肢舞不足。诞傲胎众讥，达者以为谷。
谷日怀潘景升
作者：袁宏道
朝代：明

西湖多少地，客信也难知。流落依何氏，巉岏历几支。吴娘嗔罄橐，杭粉上愁髭。记得拈杯处，题分谷字诗。
贞寿诗为冯太史母
作者：袁宏道
朝代：明

宝髻暗尘灰，只凤啼晓额。举眼望愁空，苍苍不如石。箧装能几何，典发买书籍。孤灯瘦形影，寒帏风雨夕。廿年立孤成，名字照丹册。宫锦到地红，霜心与头白。
贺家池
作者：袁宏道
朝代：明

昔闻八百里，今来八百亩。为问袁阿宏，何如贺监不。黄冠吾愿学，其如多八口。形体作仆奴，礼法成枷钮。幸尔略知识，效颦辞五斗。强作舒眉诗，学饮宽肠酒。所以不脱然，为身非我有。恩爱毒其躬，父母掣其肘。未免愧古人，青山空矫首。
赋得斜风细雨不须归
作者：袁宏道
朝代：明

莫釐山上亭如盖，纽取蒲梢作衣带。丝烟细雨著罗窗，墨树浓山泻生绘。农家閒记月毛生，贾舟怕见江猪拜。是处皆将笭箸行，谁家不得刀鲚卖。云脚才封马迹山，轻雷忽过吴淞界。湖州万户入青煤，七十二峰如钱大。餔糟一枕钓竿眠，不觉风波在船外。派派烟岚刺眼眉，折折云山锁心肺。誓将白水洗缨尘，何用浮云生肌疥。为君屈指开元年，高冠大纛几人在。一湾艇子一竿丝，不学成都先生卦。
赋得朱华冒绿池
作者：袁宏道
朝代：明

曾见云锦光明地，花采虽繁无生气。又见杨妃出浴图，未离宫粉香奁意。花意高洁水清冷，色态两绝非浓腻。坐看风晓月斜时，柳妥烟沉天欲醉。不放玻璃光潋滟，高窗低箔如茜染。辟如新晴水碧天，也要红云乱妆点。
赋得欢场害马
作者：袁宏道
朝代：明

恶态频来见，清谈事每差。杯徼合券客，庭老晒裈花。遇月长扃户，登山屡忆家。每当欢饮夕，三五散如鸦。
赋得溪上落花
作者：袁宏道
朝代：明

碧溪香重水鳞鳞，飘雪回风舞最新。欲止又飞如照影，乍开忽乱似分身。愁深孝女江头月，梦逐陈王枕里人。欲把遗芳付仙子，任他杨柳六街尘。
赋得裙拖六幅潇湘水
作者：袁宏道
朝代：明

细简匀匀叠，长墙靡靡澜。风回千皱乱，花绕一拖寒。洛水罗呈出，谢家练比看。两般俱死水，争解舞惊鸾。
赋得迷楼
作者：袁宏道
朝代：明

古寺行宫是，荒台迹近真。枫枯能作语，钗老化为人。夜蜡烧天泪，秋蛾幻月新。当年倘不乐，难道不成尘。
赋得野竹上青霄拈三江韵
作者：袁宏道
朝代：明

烟势分层岫，寒稍泻绿泷。鸾毸拔地洗，龙羽扑天降。雨押钗头重，飙回个字双。随根来北舍，递影入西窗。翳日巢幽鸟，敲风吠小庬。檐头悬渭水，屏里绘湘江。曲路通斜阁，交枝覆断矼。微霜天女粉，幽语梵仙腔。椽笛知遗族，渔竿识旧桩。染成云泛泛，匝以碧淙淙。自起掺三弄，时来倒一缸。主人那得比，唯有鹿门庞。
赋得风雨亦来过
作者：袁宏道
朝代：明

寤寐高斋柳，穷阴到亦多。云齐千亩稻，雪捲四时波。竹里垆烟出，花间艇子过。醉来即高枕，梦境也清和。
赠人
作者：袁宏道
朝代：明

看君如欲老岩阿，矫首青霄路若何。近日弹章中贵少，一时谪籍楚人多。山岚会意还生色，湖水无心也自波。天语丁宁犹记尔，年来或恐滞渔蓑。
赠大宗长老
作者：袁宏道
朝代：明

鬡发茁霜根，精神出骨上。能令见者心，自发幽岩想。西山万螺青，得意即孤往。履崄若平陂，宽衣不持杖。道逢破衲人，长跪必合掌。除却身口外，一钟无馀镪。经行达曙鸡，念珠长五丈。净月含宝瓶，彻底皆澄朗。
赠心湛一小师
作者：袁宏道
朝代：明

布衲裁烟雾，蒲团藉草莎。雷峰定里火，湖水观中波。削发嫌根在，忌言恨舌多。少年色力健，魔佛奈他何。
赠散木和小修韵
作者：袁宏道
朝代：明

逢君今日又春残，对我高歌来日难。一字懒掺鹦鹉赋，十年空载沐猴冠。愁来斗酒且为乐，泪到穷途未可乾。寂寞双田烟水里，何人道有子陵竿。腐儒偃蹇鬓毛残，三十身闲众所难。向客不题俗姓字，避人真著古衣冠。宝刀入屋心犹侠，老马怜途泪未乾。学道莫须占影草，只应行出尽头竿。
赠散木和小修韵·其一
作者：袁宏道
朝代：明

逢君今日又春残，对我高歌来日难。一字懒掺鹦鹉赋，十年空载沐猴冠。愁来斗酒且为乐，泪到穷途未可乾。寂寞双田烟水里，何人道有子陵竿。
赠散木和小修韵·其二
作者：袁宏道
朝代：明

腐儒偃蹇鬓毛残，三十身闲众所难。向客不题俗姓字，避人真著古衣冠。宝刀入屋心犹侠，老马怜途泪未乾。学道莫须占影草，只应行出尽头竿。
赠景升
作者：袁宏道
朝代：明

麈柄韵如屑，匡床味似禅。闲惟追酒伴，忙亦检诗编。是客皆停辙，何人不道贤。聪明事事有，大抵只无钱。
赠李云峰
作者：袁宏道
朝代：明

西湖多奇山，其肤乃在水。杭人伴妇游，嗜肉不嗜髓。先生每追随，茧足穷其底。何处识老髯，自虎跑杲始。追我于天目，因而上白岳。葛衫芒草鞋，高坐享天乐。败石齧鞋耳，罡风剪衣角。一味恋冥鸿，何曾伴鸠鸴。
赠李云峰·其一
作者：袁宏道
朝代：明

西湖多奇山，其肤乃在水。杭人伴妇游，嗜肉不嗜髓。先生每追随，茧足穷其底。何处识老髯，自虎跑杲始。
赠李云峰·其二
作者：袁宏道
朝代：明

追我于天目，因而上白岳。葛衫芒草鞋，高坐享天乐。败石齧鞋耳，罡风剪衣角。一味恋冥鸿，何曾伴鸠鸴。
赠李医者
作者：袁宏道
朝代：明

秋橘绿成行，方书白满架。君非韩伯休，胡乃不二价。去年短褐辞乡里，游来半载声名起。参苓如山信手空，门前冠带若流水。长安医士乱于府，个个乌纱似老鸦。谁似丰城李公子，谈笑直揖五侯家。朝卖药，晚致身。大妇喜，小妇嗔。席未温，呼先生。
赠李子髯
作者：袁宏道
朝代：明

一尊相看意苍范，布置须看到尔长。作字喜临王氏帖，笺经常驳宋儒章。衡茅坐接高人笑，僮仆都无俗子肠。敝绨南冠还楚楚，男儿那复困词场。
赠模上人
作者：袁宏道
朝代：明

头发如霜气如虎，栏杆十路挞生虏。手挈头颅百颗归，不曾半粒食官府。而今老来无气力，县家明文防镰贼。空房夜雨刀瘢寒，儿孙骄呆去不得。
赠江进之
作者：袁宏道
朝代：明

苑花经四果，门柳近千枝。年俭迟君俸，官贫独我知。痛民心似病，感事泪成诗。不是催科拙，由来薄茧丝。数叠铜符篆，一挥案牍尘。宾朋嗔事简，妻子怪官贫。德畏民无狱，道治鬼不神。知君本仙令，家世武陵人。窥铜怜貌减，裹鬓觉霜欺。乡语青奴误，官情白鸟知。佳儿能问字，小妇与填词。解得庭中乐，闲官亦可为。几年名茂宰，艳冶古长洲。霸气吴宫尽，涛声震泽秋。花深苑作国，人去馆为楼。箫管家家曲，那能不醉侯。端居持简体，吏隐见仙才。案牍皆诗料，纷庬入酒杯。横乌移卯去，灵鹊抱巢来。一见逍遥作，知君笑口开。债子今应长，钱儿久不神。簿书行流水，参佐拥空尘。蓄古频分客，题诗每向人。退斋修竹里，盆沼漾文鳞。尝胆经时苦，劳薪几日休。秃须黄印绶，芒履黑平头。簿领分从事，腰肢恼督邮。可怜人似玉，赢得发如秋。专诸遗旧剑，西子变新娥。国大游民聚，时清艳事多。炫城花似面，络地水如罗。团扇前溪上，吴娘唱子歌。
赠江进之·其一
作者：袁宏道
朝代：明

苑花经四果，门柳近千枝。年俭迟君俸，官贫独我知。痛民心似病，感事泪成诗。不是催科拙，由来薄茧丝。
赠江进之·其七
作者：袁宏道
朝代：明

尝胆经时苦，劳薪几日休。秃须黄印绶，芒履黑平头。簿领分从事，腰肢恼督邮。可怜人似玉，赢得发如秋。
赠江进之·其三
作者：袁宏道
朝代：明

窥铜怜貌减，裹鬓觉霜欺。乡语青奴误，官情白鸟知。佳儿能问字，小妇与填词。解得庭中乐，闲官亦可为。
赠江进之·其二
作者：袁宏道
朝代：明

数叠铜符篆，一挥案牍尘。宾朋嗔事简，妻子怪官贫。德畏民无狱，道治鬼不神。知君本仙令，家世武陵人。
赠江进之·其五
作者：袁宏道
朝代：明

端居持简体，吏隐见仙才。案牍皆诗料，纷庬入酒杯。横乌移卯去，灵鹊抱巢来。一见逍遥作，知君笑口开。
赠江进之·其八
作者：袁宏道
朝代：明

专诸遗旧剑，西子变新娥。国大游民聚，时清艳事多。炫城花似面，络地水如罗。团扇前溪上，吴娘唱子歌。
赠江进之·其六
作者：袁宏道
朝代：明

债子今应长，钱儿久不神。簿书行流水，参佐拥空尘。蓄古频分客，题诗每向人。退斋修竹里，盆沼漾文鳞。
赠江进之·其四
作者：袁宏道
朝代：明

几年名茂宰，艳冶古长洲。霸气吴宫尽，涛声震泽秋。花深苑作国，人去馆为楼。箫管家家曲，那能不醉侯。
赠汪咸池乃郎
作者：袁宏道
朝代：明

不是干时客，零丁向吴越。家贫访故人，吞声学干谒。先鬼能文章，清新好气骨。遗篇犹入梓，桂枝已摧折。不忍念姓名，逢君滋哽咽。哀哉勿复言，长风捲愁雪。
赠沈飞霞
作者：袁宏道
朝代：明

江上逢老郎，六月双重布。瞳人戢电光，飞白写轻雾。口不绝吟哦，喃喃若有诉。不知肠几宽，容得许佳句。黄金类雠人，抵死不相遇。文章如可典，为君作诗库。
赠海禅
作者：袁宏道
朝代：明

海公知道者，闲雅好威仪。饷客云千斛，论心棒一枝。岂无真法友，毕竟所依谁。余亦贪佛去，因君乞圣师。
赠潘景升
作者：袁宏道
朝代：明

弥天作旅人，著处为眷属。新知与旧欢，凑集如云族。堂上罗楚羞，堂下度吴曲。东阶串仆奴，西阶悬马毂。面缕大如柱，盘鲜高于屋。鞭车行酒杯，犹恐欢不足。咳吐寸寸肠，挥毫字字玉。不过沈宋门，宁作李王役。世人眼如盲，相牵入阱狱。岂以瓮中鸡，而易云外鹄。万事无奈君，难君只有贫。转贫客转多，贫岂奈君何。
赠王以明纳赀归小竹林
作者：袁宏道
朝代：明

读书三十年，何曾效一字。九万里冲风，不能起蝉翅。人间龙子藏，天上司文睡。质书典青山，勉就冬官例。凤老泣枯梧，强作回翔计。低枝无伟巢，聊减冲云气。掷巾簪笋皮，脱衫买荷芰。万竹中栖身，崖风吹远唳。销心白传诗，遣老庞公偈。铁锥题令篁，画破千竿翠。
赠王以明纳赀归小竹林
作者：袁宏道
朝代：明
体裁：古风

读书三十年，何曾效一字。九万里冲风，不能起蝉翅。人间龙子藏，天上司文睡。质书典青山，勉就冬官例。凤老泣枯梧，强作回翔计。低枝无伟巢，聊减冲云气。掷巾簪笋皮，脱衫买荷芰。万竹中栖身，崖风吹远唳。销心白傅诗，遣老庞公偈。铁锥题令篁，画破千竿翠。
赠登封令傅元鼎
作者：袁宏道
朝代：明

麈尾一麾案牍稀，石淙潭水洗秋衣。公庭叶落书常满，绝壁云开舄自飞。入寺每教求藓迹，上山亲与勘松围。梦中白鹤如相语，君是重来丁令威。
赠章子
作者：袁宏道
朝代：明

越俗上形家，贵贱倚为命。郭璞多于毛，谭者自神圣。近来陶石篑，颇不遵先今。独喜令亲章，议论能持正。楚人无远谋，相地多任性。不识到头龙，休贪书世盛。愿得皇如金，不愿砂如印。
赠莲小师
作者：袁宏道
朝代：明

解法生明本，登山熟导师。闭门常礼忏，会境也题诗。耘石分香草，煎花供茗糜。人天一只眼，望汝小厮儿。
赠虞德园兄弟
作者：袁宏道
朝代：明

霜庭五叶晚抽枝，喜得犹通一线儿。时戒每尝无味水，闲情多赋落花诗。台宗贤教谁能识，何肉周妻到应疑。若使相逢不吐胆，更于何处觅相知。
赠陈正夫
作者：袁宏道
朝代：明

学书不成去学剑，抛却铅丹买弓箭。六韬不直一文钱，穰苴终作灌园汉。稻黍不收收莠荑，勉将方口救穷贱。古纸烟黄书一通，赤日方街磨大砚。涔波只沬濡枯鱼，十年不识孔方面。记得魁梧美少年，手把牙签颂书传。花前月下几吟哦，颠书自扫白团扇。高冠大袖走文场，身经大小百馀战。几年面上堆紫烟，直腰曲背走乡县。家园卖尽子依人，不及西家老曹掾。身宫磨蝎命驿马，五行劳碌君自见。诗能穷人穷者工，瘦岛寒郊无饱顿。新诗字字挂人口，不与妻儿充饥咽。如今贵者不读书，腹中犹如酒食店。自来好语出饥肠，一字堪酬五十绢。我亦辞官作乞儿，他时同入歌妓院。
赠高峰
作者：袁宏道
朝代：明

捉得松为柄，粘来纸作衾。山云娇老态，溪水有无心。挂锡沉香树，安禅天竹林。西来闲会取，空迹寄飞禽。
赠黄平倩编修
作者：袁宏道
朝代：明

窗前独种庵婆罗，石火风灯不浪过。箱帙夜翻尘牍少，客衣春晒衲头多。毫端漭漭书巴水，枕上巉巉梦小峨。诗有馀师禅有友，前希李白后东坡。
赠黄道元
作者：袁宏道
朝代：明

海内奇士如君少，双眼识君恨不早。纷纷俗士尽轻肥，嗟君短褐长安道。男儿有骨不乘时，处处相逢荐福碑。请君试秘丰城剑，他年倘有张华知。
赤壁怀子瞻
作者：袁宏道
朝代：明

夜深清拍袅杨枝，惊起澄江白鹭鸶。过客争浇赤壁酒，几人曾和雪堂诗。山民自种元修菜，石榻刚存乳母碑。见欲铸金范老子，柳浪湖上拜新祠。
赴栖霞
作者：袁宏道
朝代：明

黄叶三秋后，青烟一脉中。天寒虫蛰雨，江阔鲤鱼风。鹤瘦行藏劲，鸥閒饮啄工。舟迂迷去处，小立问渔翁。
赵州观水壁忆真际和尚
作者：袁宏道
朝代：明

幻士幻入水三昧，博取天河作手戏。跳珠回沬五尺馀，王成草木掀涛势。古佛堂前柏树子，半裂空心半髡死。荒檐龙钟几病僧，日暮空垣拾菌耳。堂头老像如冰冷，寒碑月写风枝影。石栏狮子向东啼，夜深唤却虚空醒。
踏堤曲
作者：袁宏道
朝代：明

浓绿疏黄总古新，六桥风日更精神。柳腰似欲争游妓，莺舌分明唤醉人。暖谷蒸香疑作雨，芳蹊吹汗不沾尘。洛妃谩欲淩波出，曹植荒唐恐未真。画阁层层出晓波，东风湖面软于罗。佳人秾李山花髻，荡子垂杨水调歌。蝴蝶意閒随梦去，鸳鸯情熟奈春何。苏公雅亦称相识，浪比西施愧已多。桃叶成蹊柳作行，东风吹热少年场。赵家姊妹皆端正，谢族儿郎有短长。陌上口声多汴语，垆头结束尽唐装。吴歌越舞颠如梦，不是湖山也断肠。亭亭如月婉如春，堤上楼边总丽人。柳汁染将袍已嫩，梨花吹落粉痕新。瑈帘欲度閒仙语，宝屐初移拾翠尘。宋玉也知空作赋，越姬十倍胜东邻。
踏堤曲·其一
作者：袁宏道
朝代：明

浓绿疏黄总古新，六桥风日更精神。柳腰似欲争游妓，莺舌分明唤醉人。暖谷蒸香疑作雨，芳蹊吹汗不沾尘。洛妃谩欲淩波出，曹植荒唐恐未真。
踏堤曲·其三
作者：袁宏道
朝代：明

桃叶成蹊柳作行，东风吹热少年场。赵家姊妹皆端正，谢族儿郎有短长。陌上口声多汴语，垆头结束尽唐装。吴歌越舞颠如梦，不是湖山也断肠。
踏堤曲·其二
作者：袁宏道
朝代：明

画阁层层出晓波，东风湖面软于罗。佳人秾李山花髻，荡子垂杨水调歌。蝴蝶意閒随梦去，鸳鸯情熟奈春何。苏公雅亦称相识，浪比西施愧已多。
踏堤曲·其四
作者：袁宏道
朝代：明

亭亭如月婉如春，堤上楼边总丽人。柳汁染将袍已嫩，梨花吹落粉痕新。瑈帘欲度閒仙语，宝屐初移拾翠尘。宋玉也知空作赋，越姬十倍胜东邻。
辛卯元日
作者：袁宏道
朝代：明

满城佳气郁玄霄，海日如规上海潮。率土再新弘治朔，百年三倍穆宗朝。柳含初绿风前舞，梅带残香雪里飘。笑我疏愚非董子，太平犹颂不鸣条。
达磨影石
作者：袁宏道
朝代：明

禅月罗汉天下绝，螺烟渗石光不灭。面纹漆黑眼生棱，衲衣袖展秋云洁。幅巾谈道老先生，以刀割影影愈彻。如虫蚀木偶成文，镜花岂必生枝节。中山废圃石如铁，白浪缠身捲飞雪。移向山中作一盆，飘然乘风苇可折。
过三桥庄庄在真州城西余旧游地也属潘稚恭
作者：袁宏道
朝代：明

江上喧阗甚，城中乍解骖。坊趋芹祉北，水过石桥南。丫路今犹识，枵杨旧亦谙。未曾添屋舍，稍觉足云岚。鹤立琴台石，乌巢画舫庵。长廊安棐几，斜幔隐书龛。碎影柯枝乱，疏行竹柏参。异花防鹿践，细果畏禽含。奕客频留势，骚人每过谭。解空犹负堕，高户也沉酣。幽意关鱼鬣，新思类茧蚕。起居凭邺架，来往借陶篮。地暖溪毛翠，日和林鸟諵。江南山信美，隔水看堆蓝。
过中山见诸名迹题清风店壁
作者：袁宏道
朝代：明

中山酒可饮，塔可登。辋川翠竹风棱棱。东坡瘦墨如健鹰。唐封古迹石崚嶒。刺史爱民慈且能。高看青山夜抱冰。
过二酉师旧斋
作者：袁宏道
朝代：明

士老不曾官，女老不曾媒。无媒知真性，不官见隐才。守道七十载，寂寞类寒灰。逢山遍瑑句，得黍即衔杯。笔绝知麟获，人亡为国哀。科斗馀文字，残书化草莱。马鬣封三尺，文翁安在哉。空斋遗杖履，长叹续归来。
过云栖见连池上人有狗丑韭酒纽诗戏作
作者：袁宏道
朝代：明

钱塘江上云如狗，一片顽石露粗丑。苦竹丛丛本岭烟，毛松落落千行韭。道旁时榜赵州茶，室中不戒声闻酒。更问如之与如何，便是颈上重加纽。少年曾盗子胡狗，父母不容亲戚丑。每到僧房索布衣，更向佛头种葱韭。读书十年未识字，持戒三生不断酒。恁有一般可笑人，逢著师尼便解纽。
过云栖见连池上人有狗丑韭酒纽诗戏作·其一
作者：袁宏道
朝代：明

钱塘江上云如狗，一片顽石露粗丑。苦竹丛丛本岭烟，毛松落落千行韭。道旁时榜赵州茶，室中不戒声闻酒。更问如之与如何，便是颈上重加纽。
过云栖见连池上人有狗丑韭酒纽诗戏作·其二
作者：袁宏道
朝代：明

少年曾盗子胡狗，父母不容亲戚丑。每到僧房索布衣，更向佛头种葱韭。读书十年未识字，持戒三生不断酒。恁有一般可笑人，逢著师尼便解纽。
过五弟天花馆同郝公琰王尚父小酌
作者：袁宏道
朝代：明

草草命洼樽，秋花瘦满盆。题诗红桕叶，坐语绿槐根。僧懒迟鸣磬，鸦昏不过村。开帘见树影，月在槿篱门。
过华清宫浴汤泉
作者：袁宏道
朝代：明

镜澈古苔光，溪风湛碧香。花犹知世代，水不解兴亡。粉黛山川俗，烟泉岁月长。而今正好景，石骨照苍凉。十六长汤院，阿谁似玉环。故宫秋草里，小邑水声间。童子驱羊去，村姑赛庙还。教他扬广笑，破国只骊山。过鸟烟中迹，回风水上痕。欲知天宝事，唤起石苔言。兰乳飞千殿，宫云绕数村。太真方病齿，歌拍且停翻。羯鼓弄伊凉，露花石火光。山馀绣领字，云染碧螺香。芍药留妃子，鹦哥说上皇。难将脂粉水，傲我白云乡。凤靡鸾吪易，王图霸业轻。仙灵祠后见，笙柷夜深鸣。野火烧连理，秋风荐侧生。遥知石镜月，恨不照倾城。东岭复西岭，秦乡与汉乡。市城云淡淡，今古水汤汤。废址耕斜坂，归樵话夕阳。乱亡犹有等，最劣是幽王。
过华清宫浴汤泉·其一
作者：袁宏道
朝代：明

镜澈古苔光，溪风湛碧香。花犹知世代，水不解兴亡。粉黛山川俗，烟泉岁月长。而今正好景，石骨照苍凉。
过华清宫浴汤泉·其三
作者：袁宏道
朝代：明

过鸟烟中迹，回风水上痕。欲知天宝事，唤起石苔言。兰乳飞千殿，宫云绕数村。太真方病齿，歌拍且停翻。
过华清宫浴汤泉·其二
作者：袁宏道
朝代：明

十六长汤院，阿谁似玉环。故宫秋草里，小邑水声间。童子驱羊去，村姑赛庙还。教他扬广笑，破国只骊山。
过华清宫浴汤泉·其五
作者：袁宏道
朝代：明

凤靡鸾吪易，王图霸业轻。仙灵祠后见，笙柷夜深鸣。野火烧连理，秋风荐侧生。遥知石镜月，恨不照倾城。
过华清宫浴汤泉·其六
作者：袁宏道
朝代：明

东岭复西岭，秦乡与汉乡。市城云淡淡，今古水汤汤。废址耕斜坂，归樵话夕阳。乱亡犹有等，最劣是幽王。
过华清宫浴汤泉·其四
作者：袁宏道
朝代：明

羯鼓弄伊凉，露花石火光。山馀绣领字，云染碧螺香。芍药留妃子，鹦哥说上皇。难将脂粉水，傲我白云乡。
过古寺
作者：袁宏道
朝代：明

红桥过雨润，黄叶会霜稀。古殿催金榜，空塘落水衣。畏人寒鸟窜，护法老龙饥。醉语兼禅语，都非第二机。
过吴戏柬江进之
作者：袁宏道
朝代：明

少年作客时，浸浸慕若长。干旄络长衢，一呵已神往。前者为吴令，始复羡游客。觉彼白衫宽，恨我腰带窄。今日过吴下，客来官已了。从头细忖量，客比官较好。客是一尺雪，官是一窟尘。欲得客兼势，同年作王人。
过康节先生安乐窝
作者：袁宏道
朝代：明

天津桥上沙围屋，共伯城边石吐泉。料得先生都不管，来时如月去如烟。
过归宗寺
作者：袁宏道
朝代：明

墨池秋水石苔寒，晋碣唐书野火残。一丈草青绀殿里，争教赤眼不心酸。
过彭城吊西楚霸王
作者：袁宏道
朝代：明

一骓渡江东，猛气不可触。只手挈河山，英王尽奴伏。鸿门放亭长，肝肠何煜煜。猛虎快吞啖，终不噬伏肉。刘项敌道棋，一先成陨覆。亚夫真圣眼，西楚亦王局。
过斮胫河
作者：袁宏道
朝代：明

北风浩浩吹酒池，万娥夜舞糟丘堤。飞廉手把火旗麾，少师局天不敢啼。是时独夫眼方缬，古鼎排庭沥豹血。妲己颓红倚曲栏，野人霜下踏冰裂。须臾縳致轩墀前，皴肌凛凛颠垂雪。斮胫传视血淋漓，仰天大笑璎珠绝。已见愚臣心孔多，又见耄叟骨如铁。殿外执圭声唯唯，圣度如天鉴似水。西方罪臣老更尪，口衔枯草谈阴阳。朝披雨雪夜眠霜，哀茕瘗朽目汪汪，何异爝火仰三光。
过毛太初见二甥
作者：袁宏道
朝代：明

朝见卫叔宝，朗朗来照人。髻发若青丝，楚楚足精神。作对才五字，遽有惊人辞。下筹读左史，酌酒诵唐诗。阿舅无长处，素心差足师。居官万不可，谈艺一无知。尔父敦俭朴，山居伴鹿麋。郗公诚晚令，育长恐情痴。似之非贤者，不肖乃佳儿。
过法华练若
作者：袁宏道
朝代：明

瘦柏多连架，寒花半入瓶。山僧轮指语，幽客倚窗听。苔壁三年墨，蔬园十亩青。茶烟细细起，竟日锁柴扃。